pythainlp/thai-wiki-dataset-v4 huggingface dataset:
ราชวงศ์ออเรนจ์-นัสเซา

ราชวงศ์ออเรนจ์-นัสเซา  คือราชวงศ์ยุโรปที่เป็นสาขาของราชวงศ์นัสเซา เป็นราชวงศ์ปกครองที่สำคัญในแวดวงการเมืองและรัฐบาลของราชอาณาจักรเนเธอร์แลนด์ บางช่วงในประวัติศาสตร์ยังเป็นราชวงศ์สำคัญในแวดวงการเมืองยุโรปด้วย โดยเฉพาะครั้งที่วิลเลิมที่ 1 แห่งออเรนจ์ (เป็นที่รู้จักกันในนาม "วิลเลียมผู้นิ่งเงียบ" และ "บิดาแห่งปิตุภูมิ") เป็นผู้นำชาวดัตช์ก่อกำเริบต่อสเปนผู้ปกครอง ซึ่งหลังจากสงครามแปดสิบปีสิ้นสุดลง ก่อให้เกิดรัฐเอกราชของชาวดัตช์ขึ้นในที่สุด
ในช่วงระหว่างและหลังสงครามนี้เองที่สมาชิกราชวงศ์หลายพระองค์ดำรงตำแหน่งเป็นผู้ว่าราชการหรือสตัดเฮาเดอร์ในสาธารณรัฐดัตช์ อย่างไรก็ตามในปี ค.ศ. 1815 ประเทศเนเธอร์แลนด์ก็ได้ล้มเลิกระบอบสาธารณรัฐที่ใช้มาอย่างยาวนานและสถาปนาระบอบราชาธิปไตยภายใต้ราชวงศ์ออเรนจ์-นัสเซาขึ้นมาแทน
การก่อตั้งราชวงศ์ออเรนจ์-นัสเซาเป็นผลผวงจากการเสกสมรสระหว่างเฮนรีที่ 3 แห่งนัสเซา-เบรอดาจากเยอรมนี และโคลเดียแห่งชาล็อง-โอร็องจ์ (ออเรนจ์) จากภูมิภาคบูร์กอญในฝรั่งเศส ในปี ค.ศ. 1515 ซึ่งโอรสของทั้งสองนามว่า "เรเน" ได้สืบทอดราชสมบัติของราชรัฐออเรนจ์จากพระปิตุลา (พระเชษฐาของพระมารดา) ฟีลีแบร์แห่งชาล็อง และเป็นสมาชิกราชวงศ์นัสเซาพระองค์แรกที่ได้อิสริยยศเป็นเจ้าชายแห่งออเรนจ์ ทั้งนี้เจ้าชายเรเนสามารถเปลี่ยนชื่อราชวงศ์เป็น "ออเรนจ์-นัสเซา" ก็ได้ แต่พระองค์และพระปิตุลากลับประสงค์ที่จะใช้ชื่อราชวงศ์ชาล็อง-โอร็องจ์ต่อไป ดังนั้นในประวัติศาสตร์จึงขนานนามพระองค์ว่า "เรเนแห่งชาล็อง" ต่อมาหลังจากที่สิ้นพระชนม์ในปี ค.ศ. 1544 พระญาตินามว่าวิลเลิมแห่งนัสเซา-ดิลเลินบูร์ก ได้สืบทอดราชสมบัติและที่ดินต่อจากเจ้าชายเรเนทั้งหมด และเฉลิมพระนามใหม่เป็น "วิลเลิมที่ 1 แห่งออเรนจ์" หรือเป็นที่รู้จักในชื่อภาษาอังกฤษว่า "วิลเลียมผู้นิ่งเงียบ" (William the Silent) ทรงเป็นผู้สถาปนาราชวงศ์ออเรนจ์-นัสเซาขึ้นมาอย่างเป็นทางการ
หอเอนปิซา

หอเอนเมืองปิซา (อิตาลี: Torre pendente di Pisa หรือ La Torre di Pisa; อังกฤษ: Leaning Tower of Pisa) ตั้งอยู่ที่เมืองปิซา ประเทศอิตาลี ในจัตุรัสเปียซซา เดล ดูโอโม (Piazza Del Duomo) เป็นหอระฆังของศาสนาคริสต์นิกายโรมันคาทอลิก มีลักษณะเป็นหอทรงกระบอก 8 ชั้น สร้างด้วยหินอ่อนสีขาว สูง 183.3 ฟุต (55.86 เมตร) น้ำหนักรวมประมาณ 14,500 ตัน มีบันไดรวมทั้งสิ้น 293 ขั้น เอียง 3.97 องศา ยอดของหอห่างจากแนวตั้งฉาก 3.9 เมตร
ประวัติ.
เริ่มสร้างเมื่อวันที่ 9 สิงหาคม ค.ศ. 1173 และสร้างเสร็จเมื่อปี ค.ศ. 1350 ใช้เวลาสร้างประมาณ 175 ปี แต่การก่อสร้างนั้นมีการหยุดชะงักถึง 2 ครั้ง ครั้งแรกหยุดสร้าง เมื่อสร้างไปได้ถึงชั้น 3 เนื่องจากพื้นใต้ดินเป็นพื้นดินที่นิ่ม ทำให้หอมีการยุบตัว โดยตอนแรกหอเอนปิซาได้เอนไปทางทิศเหนือ และต่อมาในปี ค.ศ. 1272 จีโอแวนนี่ ดี สิโมน สร้างให้เอนกลับไปอีกด้านหนึ่งเพื่อให้เกิดความสมดุล โดยการสร้างถ่วงไปทางทิศใต้ แต่การก่อสร้างในครั้งนี้ ก็ต้องหยุดชะงักลงอีกครั้งเนื่องจากเกิดสงคราม ภายหลังได้มีการสร้างหอต่อขึ้นอีก ทำให้หอมีความสูงทั้งหมด 7 ชั้น ในปี ค.ศ. 1319 แต่หอเอนนี้ถูกสร้างเสร็จในปี ค.ศ. 1372 หลังจากนั้น ในปี ค.ศ. 1990-2001 หอเอนปีซาได้รับการปรับปรุงฐานให้แข็งแรงยิ่งขึ้น เพื่อป้องกันไม่ให้หอล้มลงมา และปัจจุบัน ในทุก ๆ 20 ปี หอจะเอนลง 1 นิ้ว(ไปทางทิศใต้) โดยมีการคาดเดาว่า หอจะล้มลงมาในปี ค.ศ. 2220 ถ้าหากไม่มีการป้องกันใด ๆ ปัจจุบันได้มีการคิดค้นสปริงลูกตุ้มไปถ่วงอีกฝั่ง เพื่อชะลอการถ่วงลงมานั่นเอง
มูซา อิบน์ นุศ็อยร์

มูซา อิบน์ นุศ็อยร์ อัลบะละวี (ป. ค.ศ. 640 - ป. 716) เป็นมุสลิมชาวซีเรียผู้มีตำแหน่งเป็นข้าหลวงและขุนพลผู้มีหน้าที่ปกครองจังหวัดมุสลิมในแอฟริกาเหนือ (อิฟรีกียะฮ์) ภายใต้การนำของกาหลิบอัลวะลีดที่ 1แห่งราชวงศ์อุมัยยะฮ์ นอกจากนั้น มูซา อิบน์ นุศ็อยร์ ยังเป็นผู้นำในการพิชิตราชอาณาจักรวิซิกอทในฮิสเปเนียอีกด้วย
อัลวะลีดที่ 1

อัลวะลีด อิบน์ อับดุลมะลิก อิบน์ มัรวาน (ป. ค.ศ. 674 – 23 กุมภาพันธ์ ค.ศ. 715) รู้จักกันในพระนาม อัลวะลีดที่ 1  เป็นกาหลิบแห่งจักรวรรดิกาหลิบอุมัยยะฮ์ ผู้ปกครองจักรวรรดิระหว่าง ค.ศ. 705 จนเสียชีวิตในปี ค.ศ. 715 อัลวะลีดที่ 1 เป็นบุตรของอับดุลมะลิก (Abd al-Malik) ผู้ดำเนินการขยายดินแดนของจักรวรรดิที่เริ่มโดยอับดุลมะลิกต่อไปอีกกว้างไกล และเป็นประมุขผู้มีความสามารถ
ลมหายใจ เดอะมิวสิคัล

ลมหายใจ เดอะมิวสิคัล เป็นละครเวทีในรูปแบบละครเพลงประเภทตู้เพลง (Jukebox Musical) ของบริษัท ซีเนริโอ จำกัด ในเครือจีเอ็มเอ็ม แกรมมี่ ซึ่งเป็นการร่วมมือของบอย - ถกลเกียรติ วีรวรรณ ผู้สร้างและผู้กำกับละครเวทีชื่อดังจากซีเนริโอ และบอย โกสิยพงษ์ นักร้องและนักแต่งเพลงคุณภาพจากเลิฟอีส โดยนำเพลงที่ได้รับความนิยมของบอย โกสิยพงษ์ มาเรียบเรียงและถ่ายทอดในรูปแบบละครเพลงเป็นครั้งแรก เปิดแสดง ณ เมืองไทยรัชดาลัย เธียเตอร์ ครั้งแรกในวันที่ 28 ตุลาคม พ.ศ. 2552 - 17 มกราคม พ.ศ. 2553 กำกับการแสดงโดย เอกชัย เอื้อครองธรรม และครั้งที่ 2 ระหว่างวันที่ 4 - 21 สิงหาคม พ.ศ. 2559 กำกับการแสดงโดย สันติ ต่อวิวรรธน์
ประวัติ.
ละครเพลงเรื่องนี้มีจุดเริ่มต้นจากละครเพลงเรื่อง บัลลังก์เมฆ เดอะมิวสิคัล ในปี พ.ศ. 2550 เมื่อบอย โกสิยพงษ์ ได้ชมละครเพลงเรื่องดังกล่าวและรู้สึกประทับใจบทเพลงที่สามารถร้อยเรียงและถ่ายทอดเรื่องราวได้อย่างกลมกลืน และสะท้อนอารมณ์ของตัวละครได้เป็นอย่างดี ทำให้บอย โกสิยพงษ์ เกิดแรงบันดาลที่จะนำเพลงที่ตนแต่งมาเรียบเรียงในรูปแบบละครเพลง 
บอย โกสิยพงษ์ จึงได้ปรึกษากับบอย - ถกลเกียรติ วีรวรรณ และได้ตกลงร่วมงานกันในที่สุด โดยต้องการสร้างละครเพลงที่มีเรื่องราวของความรักที่สวยงามและการให้กำลังใจ เน้นให้ผู้ชมมีความสุขและความประทับใจ ซึ่งสอดคล้องกับแนวเพลงของบอย โกสิยพงษ์ ที่ใช้เป็นแกนหลักของละครเพลงเรื่องนี้ และเพื่อทำให้ผู้ชมได้อรรถรสที่แตกต่างจากละครเพลงแนวชีวิตเข้มข้นที่ผ่านมาของบอย ถกลเกียรติ เช่น ข้างหลังภาพ แม่นาคพระโขนง เป็นต้น
เรื่องย่อ.
"เวลาอาจหมดไป ลมหายใจอาจหมดลง แต่รักเธอ..ไม่มีวันจางไปจากใจ" 
เมื่อชายคนหนึ่งที่คิดจะ "หยุด" ชีวิตอยู่กับ "ใคร" สักคนเพราะอยากที่จะสร้าง "Home" กับเธอ ด้วยความที่ "รักเธอทั้งหมดของหัวใจ" แต่เมื่อเกิดอุปสรรคขึ้น
เพราะทั้งคู่ต้องอยู่ "ห่างไกลเหลือเกิน" เขาและเธอจะทำอย่างไรเพื่อที่จะผ่าน "ฤดูที่แตกต่าง" นี้ไปได้ และ "Live and Learn" เพื่อนที่จะมี "ลมหายใจ" ต่อไป
รอบการแสดง.
ลมหายใจ เดอะมิวสิคัล เปิดการแสดงจำนวน 36 รอบ ตั้งแต่วันที่ 28 ตุลาคม - 22 พฤศจิกายน พ.ศ. 2552 และ 14 - 17 มกราคม พ.ศ. 2553 โดยวันอังคาร-ศุกร์ เปิดการแสดงวันละ 1 รอบ เวลา 19.30 น. และวันเสาร์-อาทิตย์ วันละ 2 รอบ เวลา 14:00 น. และ 19:30 น.วันจันทร์พักการแสดง
และปี พ.ศ. 2559 ตั้งแต่ 4 สิงหาคม - 11 กันยายน พ.ศ. 2559 โดยรอบค่ำในวันอาทิตย์เลื่อนเวลาแสดงเป็น 18:30 น.
ไทกอน

ไทกอน  เป็นสัตว์ชนิดข้ามสายพันธุ์ระหว่างเสือโคร่งกับสิงโตเกิดจากสิงโตเพศเมียมาผสมพันธุ์กับเสือเพศผู้ มีการผสมคล้ายไลเกอร์ เพียงแต่มีขนาดเล็กกว่า เพราะปกติสิงโตตัวเมืยจะมียีนยับยั้งการเจริญเติบโตแต่เสือโคร่งตัวเมียไม่มี ไทกอนไม่มีแผงคอ หาดูได้ยากกว่าไลเกอร์มาก 
การอยู่ร่วมกันของสายพันธุ์พ่อแม่.
เช่นเดียวกับไลเกอร์ ไทกอนพบได้เฉพาะในสวนสัตว์ เพราะแหล่งที่อยู่อาศัยของสิงโตและเสือโคร่งไม่ทับซ้อนกัน อย่างไรก็ตาม ในอดีตสิงโตอินเดียเคยอยู่ร่วมกับเสือโคร่งเบงกอลในถิ่นทุรกันดารของอินเดีย นอกจากนั้นยังพบในประเทศที่เสือโคร่งแคสเปียน เคยอยู่ เช่นอิหร่านและตุรกีในอินเดียมีแผนที่จะย้ายสิงโตบางตัวจากที่อยู่ปัจจุบันอย่างป่ากิรไปสู่เขตรักษาพันธุ์สัตว์ป่าคูโนซึ่งมีเสือโคร่งอยู่จำนวนหนึ่งอย่างไรก็ตาม โครงการดังกล่าวยังคงหยุดชะงักในเดือนธันวาคม 2560 ซึ่งอาจเป็นเพราะปัญหาทางการเมือง เนื่องจากรัฐบาลคุชราตไม่เต็มใจที่จะอนุญาตให้รัฐอื่นๆ มีสิงโตป่าอาศัยอยู่ในอาณาเขตของตน
ราชวงศ์โฮเอินท์ซ็อลเลิร์น

ราชวงศ์โฮเอินท์ซ็อลเลิร์น  เป็นราชตระกูลเยอรมันและโรมาเนียของยุโรปที่ปกครองปรัสเซีย เยอรมนี และ โรมาเนีย บริเวณดั้งเดิมของราชวงศ์อยู่ในบริเวณเมืองเฮ็คคิงเงิน (Hechingen) ในชวาเบินที่ก่อตั้งขึ้นในคริสต์ศตวรรษที่ 11 ชื่อราชวงศ์มาจากที่พำนักของตระกูลที่เรียกว่าปราสาทโฮเอินท์ซ็อลเลิร์น (Burg Hohenzollern) 
คำขวัญของตระกูลคือ “Nihil Sine Deo” (ไม่มีสิ่งใดถ้าไม่มีพระเจ้า) ตราประจำตระกูลเริ่มใช้ในปี ค.ศ. 1192 ที่เป็นตราง่าย ๆ แบ่งเป็นสี่ส่วน สีดำ และ เงิน ต่อมาก็มีการเพิ่มหัวและไหล่ของสุนัขในปี ค.ศ. 1317 โดยฟรีดริชที่ 4 เบอร์กราฟแห่งเนิร์นแบร์ก และต่อมาก็เพิ่มสัญลักษณ์จากสาขาของอีกตระกูลหนึ่ง
ตระกูลแบ่งออกเป็นสองสาย สายโรมันคาทอลิกชวาเบีย และ สายโปรเตสแตนต์ฟรังโคเนีย สายชวาเบียปกครองบริเวณเฮ็คคิงเงินจนกระทั่งมาสิ้นสุดลงในปี ค.ศ. 1869 สายย่อยของฟรังโคเนียขึ้นครองอาณาจักรมาร์กราฟแห่งบรานเดนบวร์กในปี ค.ศ. 1415 และ อาณาจักรดยุคแห่งปรัสเซียในปี ค.ศ. 1525 การรวมสายย่อยสองสายของฟรังโคเนียในปี ค.ศ. 1618 เป็นการก่อตั้งราชอาณาจักรปรัสเซียต่อมาในปี ค.ศ. 1701 ซึ่งเป็นรัฐที่เป็นผู้นำในการรวมประเทศเยอรมนี (Unification of Germany) และการก่อตั้งจักรวรรดิเยอรมนีต่อมาในปี ค.ศ. 1871
ความระส่ำระสายของสังคมในปลายสงครามโลกครั้งที่ 1 ทำให้เกิดการปฏิวัติเยอรมันในปี ค.ศ. 1918 และการก่อตั้งสาธารณรัฐไวมาร์ต่อมาซึ่งเป็นการบีบบังคับให้ราชวงศ์โฮเอินท์ซ็อลเลิร์นต้องสละราชบัลลังก์ ซึ่งเท่ากับเป็นการยุติระบอบจักรพรรดิเยอรมัน ในที่สุดสนธิสัญญาแวร์ซายของปี ค.ศ. 1919 ก็ทำให้จักรวรรดิเยอรมันล่มสลาย
แผนผังราชวงศ์.
<templatestyles src="Reflist/styles.css" />
เทิร์น! เทิร์น! เทิร์น!

"เทิร์น! เทิร์น! เทิร์น! (ทูเอฟรีติงแดร์อีสอะซีซัน)"  หรือเรียกสั้น ๆ ว่า "เทิร์น! เทิร์น! เทิร์น!" เป็นเพลงที่ดัดแปลงมาจากปัญญาจารย์ในไบเบิล (ยกเว้นท่อนสุดท้าย) แต่งและประพันธ์ดนตรีโดยพีต ซีเกอร์ ในปี 1959 โดยซีกเกอร์ได้รอจนถึงปี 1962 จึงบันทึกเสียง เพลงนี้เป็นเพลงที่อยู่ในอัลบั้ม "The Bitter" และ "The Sweet" สังกัดโคลัมเบีย
"เทิร์น! เทิร์น! เทิร์น!" ยังเป็นซิงเกิลอันโด่งดังของวงโฟล์กร็อกอเมริกัน เดอะเบิร์ดส ออกวางขายเมื่อ 1 ตุลาคม ค.ศ. 1965 โดยสังกัดโคลัมเบีย เพลงนี้ยังรวมอยู่ในอัลบั้มชุดที่ 2 ของวงชุด "Turn! Turn! Turn!" ที่ออกวางขายเมื่อ 6 ธันวาคม ค.ศ. 1965
ซิงเกิลนี้เพลงนี้โดยวงเดอะเบิร์ดส ถือเป็นเวอร์ชันที่ประสบความสำเร็จที่สุดของเพลงนี้ โดยขึ้นอันดับ 1 บนบิลบอร์ดฮอต 100 และอันดับ 26 ในสหราชอาณาจักร
ดรีมเลิฟเวอร์ (เพลงมารายห์ แครี)

"ดรีมเลิฟเวอร์"  เป็นเพลงที่เขียนและโปรดิวซ์โดย นักร้องชาวอเมริกัน มารายห์ แครี เดฟ ฮอลล์และวอลเตอร์ อฟานาซีฟ และเป็นเพลงในอัลบั้มชุดที่ 4 ของมารายห์ แครี ชุด "มิวสิกบ็อกซ์" (1993) เพลงนี้ทางโคลัมเบียเรเคิดส์ได้ให้อฟานาซีฟทำให้เพลงดูเบาลง เนื่องจากต้นฉบับการผลิตเพลงจะดูหยาบและสดใสเกินไป โดยได้ใช้แซมเพิล ของเพลวงอีโมชันส์ ที่ชื่อ "Blind Alley" เขียนโดยเดวิด พอร์เตอร์ แต่ได้ใช้แฮมมอนด์ออร์แกนแทน โดยเนื้อหาเป็นภาพชายในฝัน 
เพลงนี้เป็นซิงเกิลแรกของอัลบั้ม "Music Box" ออกในช่วงไตรมาสที่ 3 ของปี 1993 และเป็นแนวทางของแครีที่ใช้การแซมพลิงในซิงเกิลถัด ๆ มาของเธออย่างเพลง "Fantasy" (1995), "Honey" (1997) and "Heartbreaker" (1999) เพลงถูกเสนอชื่อเข้าชิงรางวัลแกรมมี่ในสาขานักร้องเพลงป็อปหญิงยอดเยี่ยม แต่พ่ายให้กับเพลง "I Will Always Love You" ของวิตนีย์ ฮูสตัน แต่ยังได้รับรางวัลบีเอ็มไอป็อปอวอร์ด 
"ดรีมเลิฟเวอร์" ยังถูกใช้เป็นแซมเพิลให้กับเพลง "Let's Be Friends" ของบรูซ สปริงสทีนในอัลบั้มชุด "The Rising" (2002)
กลุ่มภาษาจาม

กลุ่มภาษาจาม  มีอีกชื่อว่า อาเจะฮ์–จาม  เป็นกลุ่มของภาษาจำนวน 10 ภาษาซึ่งใช้พูดในจังหวัดอาเจะฮ์ (เกาะสุมาตรา ประเทศอินโดนีเซีย) และในพื้นที่ของประเทศกัมพูชา, ไทย, เวียดนาม และไห่หนาน ประเทศจีน กลุ่มภาษาจามเป็นกลุ่มย่อยของกลุ่มภาษามลายู-ซุมบาวาในตระกูลภาษาออสโตรนีเซียน ภาษาจามดั้งเดิม บรรพบุรุษของกลุ่มภาษาย่อยนี้ มีส่วนเกี่ยวข้องกับวัฒนธรรม Sa Huỳnh ผู้พูดภาษานี้เดินทางมาจากเกาะบอร์เนียวหรืออาจเป็นคาบสมุทรมลายู ไปยังบริเวณที่ปัจจุบันคือประเทศเวียดนาม
ภาษาจารายและภาษาจาม (ทั้งตะวันตกและตะวันออก) เป็นภาษาที่มีผู้พูดมากที่สุด ภาษาทซัตเป็นภาษาที่มีผู้พูดน้อยที่สุด
การจำแนก.
Graham Thurgood ให้การจำแนกกลุ่มภาษาจามได้ดังนี้ โดยภาษาจำเพาะระบุเป็นอักษร "ตัวเอียง"
ตัวเลข 7 ถึง 9 ในกลุ่มภาษาจามดั้งเดิมเหมือนกับตัวเลขในกลุ่มภาษามาเลย์อิก ถือเป็นหลักฐานบางส่วนสำหรับการจัดกลุ่มย่อยมลายู-จาม
Roger Blench ก็เสนอว่าอาจมีสาขาออสโตรเอเชียติกอย่างน้อยหนึ่งสาขาที่ชายฝั่งเวียดนามที่ปัจจุบันสูญหายแล้ว โดยอิงจากคำยืมหลายคำในภาษาในกลุ่มภาษาจามสมัยใหม่หลายภาษาที่ไม่สามารถสืบต้นตอจากสาขาในตระกูลภาษาออสโตรเอเชียติกที่ยังมีผู้พูดอยู่
เลิฟ. แอนเจิล. มิวสิก. เบบี.

เลิฟ. แอนเจิล. มิวสิก. เบบี.  เป็นผลงานสตูดิโออัลบั้มเปิดตัวของนักร้องเพลงป็อปและร็อก เกว็น สเตฟานี ออกวางขายเมื่อ 22 พฤศจิกายน ค.ศ. 2004 กับค่ายอินเตอร์สโคป อัลบั้มนี้เดิมจะเป็นเพียงแค่โครงการย่อย ๆ ของสเตฟานีเท่านั้น จะได้กลายเป็นเป็นผลงานอัลบั้มเดี่ยวหลังจากเธอหยุดพักจากวงโนเดาต์ อัลบั้มนี้ได้มีการร่วมงานกับศิลปินและโปรดิวเซอร์ดังมากมาย "เลิฟ. แอนเจิล. มิวสิก. เบบี." เป็นอัลบั้มในรูปแบบของดนตรีในยุคคริสต์ทศวรรษ 1980 ในเวอร์ชันล่าสุด และได้รับอิทธิพลจากศิลปินอย่าง มาดอนน่า นิวออร์เดอร์ ซินดี ลอเปอร์ ดีเพชโมด เดอะเคียว ลิซาลิซาแอนด์เดอะคัลต์แจม เดบบี เดบ และคลับนูโว เพลงโดยมากจะมีธีมที่มุ่งเน้นถึงเรื่องแฟชั่นและความร่ำรวย อัลบั้มยังได้แนะนำสาวฮาราจุกุ ที่เป็นแดนซ์ 4 สาวที่แต่งตัวในลักษณ์แฟชันฮาราจุกุ โตเกียว ประเทศญี่ปุ่น
"เลิฟ. แอนเจิล. มิวสิก. เบบี." เปิดตัวได้รับความนิยมต่อนักวิจารณ์ร่วมสมัยอย่างถ้วนหน้า มีซิงเกิลถึง 6 ซิงเกิล ที่มียอดขายหลายแผ่นเสียงทองคำขาวในหลายประเทศ และขายได้ 7 ล้านชุด ยังได้รับการเสนอชื่อเข้าชิงรางวัลแกรมมี่ 6 ครั้งในปี 2005 และ 2006
เนปตาลี อลามัก

เนปตาลี อลามัก (Neptali Alamag) นักมวยสากลชาวฟิลิปปินส์ สถิติการชก 53 ครั้ง ชนะ 38 (น็อค 12) เสมอ 6 แพ้ 9 
ประวัติ.
อลามักขึ้นชกมวยครั้งแรกเมื่อ 14 มิถุนายน พ.ศ. 2517 ชนะน็อค บอย มาริโน ยก 1 ที่ ฟิลิปปินส์ จากนั้น ขึ้นชกชนะเป็นส่วนใหญ่ จนได้ชิงแชมป์ OPBF รุ่นแบนตัมเวทที่เกาหลีใต้เมื่อ 26 มีนาคม พ.ศ. 2521 แพ้คะแนน คิม ยุงชิก ไม่ได้แชมป์ เคยชกชนะคะแนน ถนอมจิต สุโขทัย เมื่อ พ.ศ. 2522 ที่ ฟิลิปปินส์ ต่อมาได้ชิงแชมป์ฟิลิปปินส์รุ่นซูเปอร์แบนตัมเวทเมื่อ 10 สิงหาคม พ.ศ. 2522 แพ้คะแนน ริค เดียมาเล และชกชนะคะแนน เวนิส บ.ข.ส. ที่ฟิลิปปินส์เมื่อ พ.ศ. 2522 ด้วย ต่อมา อลามักได้ครองแชมป์ฟิลิปปินส์รุ่นแบนตัมเวทเมื่อ 30 กรกฎาคม พ.ศ. 2526 ชนะคะแนน อมาโด กาบาโต จากนั้นได้ชิงแชมป์ OPBF รุ่นแบนตัมเวทที่ว่างเมื่อ 30 มีนาคม พ.ศ. 2527 ชนะน็อค มิตสุโอะ อิมาซาโต้ ยก 9 ที่ฟิลิปปินส์ และป้องกันแชมป์ได้ 1 ครั้ง ชนะน็อค กวางทองน้อย ศิษย์อำนวย ยก 2 เมื่อ 25 มิถุนายน พ.ศ. 2527 จากนั้นมาชกแพ้น็อค สามารถ พยัคฆ์อรุณ ยก 7 แล้วไปเสียแชมป์ OPBF ที่เกาหลีใต้ เมื่อ 16 มีนาคม พ.ศ. 2528 แพ้น็อค กัง กียุล ยก 2 จากนั้นอลามักขึ้นชกอีกเพียงครั้งเดียว เสมอกับ เอ็ดการ์ อปาตัน เมื่อ 18 พฤษภาคม พ.ศ. 2529 จากนั้นก็แขวนนวมไป
อิตส์มายปาร์ตี้

"อิตส์มายปาร์ตี้"  เป็นเพลงที่เป็นที่รู้จักดีที่สุดในเวอร์ชันของนักร้องชาวอเมริกันเลสลีย์ กอร์ ในปี 1963 ติดอันดับ 1 ทั้งบนชาร์ตป็อปและริธึมแอนด์บลูส์ ในสหรัฐอเมริกา ในสหราชอาณาจักร "อิตส์มายปาร์ตี้" ขึ้นชาร์ตสูงสุดอันดับ 9 ถือเป็นเพลงฮิตเพลงเดียวของกร์ในหลายประเทศ และเป็นซิงเกิลฮิตเพลงแรกของโปรดิวเซอร์ควินซี โจนส์
ซีจีทีเอ็น ฟร็องแซ

ซีจีทีเอ็น ฟร็องแซ  เป็นเป็นช่องรายการข่าวโทรทัศน์ภาคภาษาฝรั่งเศสของสถานีวิทยุโทรทัศน์กลางแห่งประเทศจีน ภายใต้เครือข่ายโทรทัศน์ภาคบริการโลกแห่งประเทศจีน หรือ China Global Television Network ออกอากาศครั้งแรกเมื่อ 1 ตุลาคม พ.ศ. 2550 โดยแยกตัวจาก ซีซีทีวี อี แอนด์ เอฟ 
ซีซีทีวี ฟร็องแซ ได้เปลี่ยนชื่อเป็น ซีจีทีเอ็น ฟร็องแซ พร้อมกับช่องโทรทัศน์ภาคภาษาต่างประเทศของซีซีทีวีทั้งหมด พร้อมกับการจัดตั้งเครือข่ายโทรทัศน์ภาคบริการโลกแห่งประเทศจีน หรือ China Global Television Network เพื่อแยกเอาช่องโทรทัศน์ภาคภาษาต่างประเทศของซีซีทีวีทั้งหมด มาขึ้นกับ CGTN เพื่อความคล่องตัวในการบริหารงาน โดยทั้งนี้ กราฟิก เพลงประกอบ ยังคงใช้ต่อเนื่องมาจากซีซีทีวี ฟร็องแซ เดิม เพียงแต่กราฟิกมีการปรับสีจากเดิมสีแดงเป็นสีน้ำเงิน
*CGTN Français (ฝรั่งเศส)
*Zhongwen (จีน)
เจ็ดประหลาดแห่งกังหนำ

เจ็ดประหลาดแห่งกังหนำ มีบทบาทสำคัญมากในนิยายกำลังภายในของกิมย้ง เรื่องมังกรหยก 
เจ็ดประหลาดแห่งกังหนำประกอบด้วย 
เจ็ดประหลาดแห่งกังหนำได้รับคำท้าประลองกับนักพรตคูชู่กีแห่งสำนักช้วนจินก่า โดยเจ็ดประหลาดแห่งกังหนำจะต้องตามหาบุตรของก๊วยเซาเทียน ส่วนคูชู่กีต้องตามหาบุตรของเอี้ยทิซิมและฝึกฝนพวกเขาและนัดหมายให้เด็ก 2 คนประลองกันในอีก 18 ปีข้างหน้า
ต่อมาเจ็ดประหลาดแห่งกังหนำขึ้นเหนือพบก๊วยเจ๋งที่มองโกลจึงรับเป็นศิษย์ ที่มองโกลเตียวอาแซ ต้องเสียชีวิตด้วยน้ำมือศพเหล็กศิษย์ทรยศของเกาะดอกท้อ จากนั้น 18 ปีเมื่อใกล้ถึงกำหนดประลอง เจ็ดประหลาดแห่งกังหนำและก๊วยเจ๋งจึงเดินทางไปเพื่อประลองกับศิษย์ของคูชู่กีบุตรของเอี้ยทิซิม เจ็ดประหลาดแห่งกังหนำต้องมาวุ่นวายในยุทธภพอีกครั้งเกี่ยวข้องกับบุญคุณความแค้นของบรรดายอดฝีมือมากมายจนท้ายที่สุด จูชง, หันปอกือ, น่ำฮียิ้น, ช้วนกิมฮวด, หันเสียวย้ง ถูกอาวเอี๊ยงฮงและเอี้ยคังลอบสังหารบทเกาะดอกท้อ ส่วนกัวเต็งอักหนีรอดมาได้และเข้าใจว่าเป็นฝีมือของอึ้งเอี๊ยะซือ จนเกิดผิดใจแต่ก็ผ่านพ้นไปได้ด้วยดีในที่สุด
ในมังกรหยกภาคเอี้ยก้วยจ้าวอินทรีย์ กัวเต็งอักเป็นคนบอกเรื่องความชั่วของเอี้ยคังให้กับเอี้ยก้วยได้รู้ จนความแค้นของเอี้ยคังกับก๋วยเจ๋งสิ้นสุดลง
จงกั๋วซินเหวิน

จงกั๋วซินเหวิน(;) เป็นชื่อที่ใช้เรียกฝ่ายข่าวของซีซีทีวี 4 ก่อตั้งขึ้นเมื่อวันที่ 10 มกราคม 2535 และเป็นตราสินค้าสำหรับรายการเชิงข่าวของ ซีซีทีวี 4 และมีคำขวัญว่า " เฉินสัวซินเหวิน จงกั๋วโบเบ้า" 
ประวัติ.
จงกั๋วซินเหวินได้จัดตั้งขึ้นพร้อมกับการเริ่มออกอากาศครั้งแรกของ ซีซีทีวี 4 โดยแยกมาจากฝ่ายข่าวของซีซีทีวี
อาวาร์คอเคเชีย

อาวาร์ หรือ อาวาร์คอเคเชีย (awaral, "Avars" หรือ , maⱨarulal, "mountaineers") เป็นกลุ่มชนสมัยใหม่ของคอเคซัสที่ส่วนใหญ่อยู่ในดาเกสถาน (Dagestan) ภาษาอาวาร์คอเคเชียเป็นภาษาในภาษากลุ่มคอเคซัสตะวันออกเฉียงเหนือ ที่รู้จักกันว่า “Nakh-Dagestanian”
ประชากรอาวาร์ส่วนใหญ่ตั้งถิ่นฐานในบริเวณที่เป็นภูเขาของดาเกสถานและที่ในราบบางส่วน (Buynakskiy, Khasav'yurtovskiy และบริเวณอื่น) นอกจากนั้นก็ยังอยู่ในเชชเนีย, คาลมิเคีย (Kalmykia) และดินแดนอื่นๆ ในรัสเซีย รวมทั้งในอาเซอร์ไบจาน (โดยเฉพาะในจังหวัดบาลาคาน และ จังหวัดซาคาทาลา (Zaqatala Rayon) - ราว 50,900 คน (ค.ศ. 1999) และ จอร์เจีย (ควาเรลิอาวาร์ - 2,500 คน)
ในปี ค.ศ. 2002 ประชากรอาวาร์ผู้รวมตัวกับผู้ที่พูดภาษาในกลุ่มที่ใกล้เคียงกันมีจำนวนราว 1,400,000 คนในจำนวนนั้น 814,500 อาศัยอยู่ในรัสเซีย และกว่า 750,000 คนอยู่ในดาเกสถาน 32% อาศัยอยู่ในเมือง (ค.ศ. 2002)
อาวาร์ยูเรเชีย

อาวาร์ยูเรเชีย หรือ อาวาร์ยุโรป หรือ อาวาร์โบราณ  เป็นกลุ่มชนที่มีระบบสังคมที่มีระเบียบแบบแผน และเป็นสหพันธ์ของกลุ่มชนที่มีอำนาจที่มาจากหลายชาติพันธุ์ที่มีความสัมพันธ์กับชนบัลการ์, ชนคาซาร์ และกลุ่มชนที่พูดภาษาโอเกอร์ (Oghur languages) ในขณะนั้น อาวาร์ยูเรเชียปกครองโดยประมุขที่มีตำแหน่งเป็น “คากาน” หรือ “มหาข่าน” (Khagan หรือ Great Khan) ผู้ล้อมรอบตัวด้วยนักการทหารที่มาจากกลุ่มชนเร่ร่อน (nomad) ซึ่งเป็นลักษณะเดียวกับระบบของกลุ่มชนชนเตอร์กิกโดยทั่วไป อาวาร์ยูเรเชียปรากฏเป็นครั้งแรกในคริสต์ศตวรรษที่ 4 ในชื่อรูราน (Rouran) ที่ตั้งถิ่นฐานในบริเวณพรมแดนทางตอนเหนือของจีนและมีอำนาจอยู่ในบริเวณนั้นอยู่ราวสองร้อยปี ก่อนที่จะมาปรากฏตัวในยุโรปกลางและยุโรปตะวันออกในคริสต์ศตวรรษที่ 6 และมามีอิทธิพลในบริเวณส่วนใหญ่ของที่ราบแพนโนเนียน (Pannonian Plain) มาจนกระทั่งถึงต้นคริสต์ศตวรรษที่ 9 นอกจากในยุโรปแล้วอาวาร์ยูเรเชียยังปรากฏในอินเดียในชื่ออาเฮอร์ (ahir)
ถนนหลวงแพ่ง

ถนนหลวงแพ่ง (อักษรโรมัน: Thanon Luang Phaeng) เป็นถนนสายหนึ่งในท้องที่เขตลาดกระบัง กรุงเทพมหานคร มีแนวสายทางต่อเนื่องจากถนนลาดกระบัง ซึ่งเริ่มต้นที่สะพานข้ามคลองหัวตะเข้ในท้องที่แขวงทับยาว เขตลาดกระบัง ไปทางทิศตะวันออกเฉียงใต้ ตัดกับถนนประชาพัฒนาและถนนมอเตอร์เวย์ จากนั้นจึงข้ามคลองทับยาวเข้าท้องที่แขวงขุมทอง เขตลาดกระบัง ตัดกับถนนขุมทอง-ลำต้อยติ่ง และไปสิ้นสุดที่สะพานข้ามคลองกาหลง (สุดเขตกรุงเทพมหานคร) ซึ่งต่อจากนี้ไปก็จะเป็นถนนเทพราช-ลาดกระบัง ในท้องที่ตำบลเปร็ง อำเภอบางบ่อ จังหวัดสมุทรปราการ
ถนนศรีบูรพา

ถนนศรีบูรพา (อักษรโรมัน: Thanon Si Burapha) เป็นถนนสายหนึ่งของกรุงเทพมหานคร มีความยาวประมาณ 2 กิโลเมตร เริ่มจากถนนนวมินทร์ (สุขาภิบาล 1) ในพื้นที่แขวงคลองจั่น เขตบางกะปิ ข้ามคลองลำพังพวย ผ่านถนนเสรีไทย (สุขาภิบาล 2) ที่แยกนิด้า ข้ามคลองแสนแสบ ไปสิ้นสุดที่ถนนรามคำแหง (สุขาภิบาล 3) ที่แยกบ้านม้า ในท้องที่แขวงหัวหมาก เขตบางกะปิ เป็นถนนขนาด 4 ช่องทางจราจรตั้งแต่ถนนนวมินทร์ถึงถนนเสรีไทย และจากถนนเสรีไทยถึงถนนรามคำแหงเป็นถนนขนาด 6 ช่องทางจราจร
บ้าหอบฟาง

บ้าหอบฟาง เป็นอัลบั้มชุดแรกของสองพี่น้อง อัสนี-วสันต์ วางจำหน่ายครั้งแรกเมื่อปี พ.ศ. 2529 ในสังกัดไนท์สปอร์ต และได้ออกวางจำหน่ายอีกครั้งทั้งสองครั้งคือแบบผลิตและจำหน่ายโดย ออนป้า โดยเพิ่มเพลงบรรเลงท้ายแทรคอีก 4 เพลง วางจำหน่ายในปี พ.ศ. 2530 ครั้งที่ 2 วางจำหน่ายในสังกัดมอร์มิวสิกในเครือจีเอ็มเอ็ม แกรมมี่ โดยได้เรียงรายชื่อเพลงใหม่ โดยไม่เรียงเพลงตามต้นฉบับที่เคยวางแผงเมื่อปี 2529 และได้เพิ่ม 2 เพลง จากคอนเสิร์ตเหมือนข้าวเย็น เพิ่มไว้ในตอนท้าย และครั้งที่ 3 ทางค่ายมิวสิกมูฟเอนเตอร์เทนเมนต์ ก็ได้นำอัลบั้มนี้มาทำใหม่อีกครั้งในรูปแบบรีมาสเตอร์ โดยจัดทำขึ้นในโอกาสพิเศษ ครบรอบ 30 ปี อัลบั้ม บ้าหอบฟาง เมื่อปี 2559 บ้าหอบฟาง 30th Anniversary Remastered ซึ่งสามารถรับฟังในรูปแบบดิจิตอลดาวน์โหลดและมิวสิกสตรีมมิง
อัลบั้มชุดนี้เป็นอัลบั้มที่นักวิจารณ์ยอมรับว่าเป็นอัลบั้มที่ดีที่สุดชุดหนึ่ง
ฟังก์ร็อก

ฟังก์ร็อก  เป็นแนวเพลงชนิดหนึ่งที่รวมองค์ประกอบของเพลงฟังก์และร็อกเข้าด้วยกัน เพลงในช่วงแรก ๆ เกิดขึ้นราวปลายทศวรรษ 1960 ถึงช่วงกลางทศวรรษ 1970 มีศิลปินอย่าง จิมี เฮนดริกซ์ เอกซ์พีเรียนซ์ (2 อัลบั้มหลัง), เอริกเบอร์ดอนแอนด์วอร์ ,ฟังก์คาเดลิก, เบตตี เดวิส และมาเธอร์สไฟเนสต์
สโมสรฟุตบอลนิวคาสเซิลยูไนเต็ดในฤดูกาล 2007–08

ใน ฤดูกาล 2007-08 นิวคาสเซิลยูไนเต็ดแข่งขันอยู่ในเอฟเอพรีเมียร์ลีก
ชุดแข่งขัน.
ชุดที่สวมในฤดูกาล 2007-08 เป็นชุดโดยอาดิดาส และผู้สนับสนุนหลักของทีมคือนอร์ทเทิร์นร็อค
มานพ อุดมเดช

มานพ อุดมเดช เป็นผู้กำกับภาพยนตร์ นักเขียนบทภาพยนตร์ชาวไทย นอกจากนั้นยังเป็นนักเขียนนวนิยาย และนักวิจารณ์ภาพยนตร์ เคยเขียนบทความประจำในนิตยสาร"ถนนหนังสือ" และนิตยสารข่าวพิเศษอาทิตย์รายสัปดาห์ 
มีผลงานกำกับภาพยนตร์ครั้งแรกเมื่อ พ.ศ. 2521 เป็นภาพยนตร์กึ่งสารคดีเรื่อง ประชาชนนอก เป็นโครงการของสภาคาทอลิกแห่งประเทศไทยเพื่อการพัฒนา (Catholic Council of Thailand for Development (CCTD) เพื่อให้ความรู้แก่ประชาชนในเรื่องเศรษฐกิจ การเมือง และวัฒนธรรม
ศาลาสวน

ศาลาสวน หรือ ศาลากาซีโบ  หมายถึงสิ่งก่อสร้างที่มักจะเป็นทรงแปดเหลี่ยมหรือกลมที่มักจะสร้างในอุทยาน, สวนสารธารณะ, สวน หรือบริเวณที่เป็นที่สาธารณะ 
ศาลาสวนอาจจะเป็นสิ่งก่อสร้างที่เป็นอิสระหรือสิ่งก่อสร้างที่สร้างติดกำแพงสวนที่มีหลังคาและเปิดรอบด้าน ที่ใช้เป็นที่หลบแดดหลบฝน, ที่พักผ่อน, ที่พักอาศัยอย่างง่ายๆ หรือสิ่งตกแต่งสวน ศาลาสวนบางศาลาก็ใหญ่พอที่ใช้สำหรับกลุ่มนักดนตรีผู้เล่นดนตรีสำหรับผู้ที่มานั่งชมหรือเดินผ่านไปมา โดยเฉพาะในเมืองน้ำแร่เช่นในสาธารณรัฐเช็ก
ประวัติ.
ศาลาสวนเป็นสิ่งก่อสร้างในสวนชนิดหนึ่งที่ประโยชน์ของการใช้สอยคล้ายกับศาลา, ศาลาเล็ก, หอทัศนา, สิ่งก่อสร้างตกแต่ง, ซุ้มไม้เลื้อย และอื่นๆ ศาลาสวนเป็นสิ่งก่อสร้างที่นิยมสร้างกันในบริเวณที่มีอากาศอบอุ่นที่พบในข้ออ้างอิงจากวรรณกรรมของจีน, เปอร์เชีย และในวัฒนธรรมโบราณที่เก่าแก่เป็นพันๆปี ตัวอย่างของศาลาสวนก็ได้แก่ศาลาสวนที่กว่างโจวในประเทศจีนเป็นต้น
ในประวัติศาสตร์ของสหรัฐอเมริกาศาลาสวนมักจะเป็นสิ่งก่อสร้างสำหรับผู้มีอันจะกินเท่านั้น จอร์จ วอชิงตันก็มีศาลาสวนแปดเหลี่ยมที่จอร์จ วอชิงตันที่คฤหาสน์ส่วนตัวที่เมานท์เวอร์นอนในเวอร์จิเนีย ทอมัส เจฟเฟอร์สันบรรยายถึงศาลาสวนแต่เรียกว่า “ศาลา” (pavilion) หรือ “เรือนฤดูร้อน” และตั้งใจที่จะสร้างขึ้นสามเรือนโดยแต่ละเรือนก็จะมีลักษณะต่างกันที่ที่คฤหาสน์ส่วนตัวที่มองติเชลโลในเวอร์จิเนียแต่ก็สร้างได้เพียงเรือนเดียว
คำว่า “gazebo” เริ่มใช้เป็นครั้งแรกโดยสถาปนิกชาวอังกฤษวิลเลียม และจอห์น ฮาล์ฟเพนนีในหนังสือ “สถาปัตยกรรมชนบทแบบรสนิยมจีน” (Rural Architecture in the Chinese Taste) ที่เขียนในปี ค.ศ.1750 ภาพที่ 55 ของหนังสือชื่อ “ระดับตำแหน่งของศาลาสวนจีน” แสดงภาพหอจีนหรือศาลาสวนจีนที่ตั้งอยู่บนหินที่ยกสูงขึ้นมาพอสมควร และระเบียงรอบๆ ที่ทำให้สิ่งก่อสร้างดูสมบูรณ์ขึ้น
ที่มาของคำไม่เป็นที่ทราบแน่นอนและไม่มีรากที่สามารถบอกได้ว่ามีความสัมพันธ์กับตระกูลภาษายุโรป การสันนิษฐานก็มีกันไปต่างๆ เช่นมาจากคำอุทานในภาษาฝรั่งเศสว่า “Que c'est beau” (สวยอะไรอย่างนั้น) หรือจากภาษาละตินแม็คโครนิคว่า “gazebo” (ฉันจะมอง) แอล.แอล. เบคอนเสนอว่ามาจากคำว่า “Casbah” จากบริเวณแขวงอาหรับบนเนินในแอลเจียร์ส แต่เมื่อไม่นานมานี้ ดับเบิลยู เซเยอร์สเสนอว่ามาจากภาษาอาหรับอันดาลูเชียน ว่า “qushaybah” ที่พบในโคลงที่เขียนโดยกวีจากคอร์โดบาอิบน์ คุซมัน (Ibn Quzman)
การก่อสร้าง.
วัสดุก่อสร้างที่ใช้ในการก่อสร้างศาลาสวนก็มีทุกประเภท ในประเทศไทย, อังกฤษและอเมริกาเหนือปัจจุบันมักจะสร้างด้วยไม้และมีหลังคาที่ใช้วัสดุเช่นแผ่นไม้ (Roof shingle) หรืออาจจะเป็นสิ่งก่อสร้างที่สำเร็จรูปที่ขายกันตามห้างร้าน
ศาลาสวนโดยเฉพาะที่สร้างเป็นการชั่วคราวสำหรับงานเช่นงานแต่งงานหรืองานเลี้ยงอาจจะเป็นเต็นท์ผ้าใบ บางครั้งก็จะมีฉากด้านข้างเพื่อกันแมลงก็ได้
พระเขี้ยวแก้ว

พระเขี้ยวแก้ว หรือ พระทาฐธาตุ คือพระทันตธาตุส่วนที่เป็นเขี้ยวของพระโคตมพุทธเจ้า ซึ่งตามลักขณสูตรในพระไตรปิฎกภาษาบาลี ได้กล่าวถึงมหาปุริสลักขณะ 32 ประการ มีข้อความตอนหนึ่งกล่าวถึง ลักษณะของพระทาฐะหรือเขี้ยวของบุคคลผู้มีลักษณะแห่งมหาบุรุษว่า "เขี้ยวพระทนต์ทั้งสี่งามบริสุทธิ์" ข้อมูลนี้จึงทำให้เชื่อกันว่า พระเขี้ยวแก้วมีทั้งหมด 4 องค์
เป็นที่เชื่อกันว่า บนโลกมนุษย์ของเรานี้ มีพระเขี้ยวแก้วขององค์พระสัมมาสัมพุทธเจ้าประดิษฐานอยู่ 2 องค์ นอกจากนี้ พระเขี้ยวแก้วยังจัดเป็นพระบรมสารีริกธาตุที่ไม่แยกกระจัดกระจาย องค์มีลักษณะแข็งแกร่งรวมกันแน่น พุทธศาสนิกชนจึงมีความศรัทธาเลื่อมใสในองค์พระเขี้ยวแก้วเป็นอย่างมาก
โคอิโซระ

โคอิโซระ: เซ็ตสึไนโคอิโมโนงาตาริ ("ท้องนภาแห่งความรัก: เรื่องราวรักรันทด") หรือเรียกโดยย่อว่า โคอิโซระ เป็นชื่อนวนิยายแนวเรียนรู้เติบโตและวีรคติ ซึ่งมิกะ (Mika) เขียนขึ้นเมื่อปี 2548 โดยเริ่มเผยแพร่ทางเว็บไซต์ "มาโฮโนะไอแลนด์" (Mahō no iLand) ให้อ่านทางโทรศัพท์เคลื่อนที่ ต่อมา สำนักพิมพ์สตาตส์ (Starts Publications) จึงตีพิมพ์เป็นหนังสือสองเล่มจำหน่ายตั้งแต่เดือนตุลาคม 2549
ผู้เขียนอ้างว่า เนื้อหานิยายอิงชีวประวัติของตน นิยายเรื่องนี้ได้รับความนิยมเป็นอันมากภายในเวลาไม่ช้าจนเป็นปรากฏการณ์ทางวัฒนธรรม ต่อมา นิยายจึงได้รับการดัดแปลงเป็นมังงะ ตลอดจนภาพยนตร์ทั้งจอเงินและจอแก้ว สำหรับภาพยนตร์โทรทัศน์นั้นชื่อภาษาไทยว่า "รักเรานิรันดร"
จิงเว่ย

จิงเว่ย  คือชื่อของตัวละครในตำนานจีน เธอเป็นบุตรีของจักรพรรดิเอี๋ยนตี้ มีนามเดิมว่า "หนี่ว์วา" เธอต้องการให้พระบิดาพาไปชมพระอาทิตย์ขึ้น ณ ทะเลตะวันออกแต่พระบิดาทรงติดงานราชกิจจึงไม่สามารถตอบสนองต่อคำขอของเธอได้ เธอจึงแอบพายเรือหนีไปเที่ยวคนเดียวและถูกคลื่นพายุซัดเรืออับปาง ส่วนร่างของเธอจมลงสู่ใต้ทะเลและเกิดใหม่เป็นนกนาม "จิงเว่ย" คอยคาบหินก้อนเล็ก กิ่งไม้ และเมล็ดพืชจากเขาฟาจิวที่เธออาศัยอยู่ บินไปทิ้งยังท้องทะเลตะวันออก เพื่อหวังจะถมทะเลให้เต็ม เพื่อเป็นการแก้แค้นที่ท้องทะเลพรากชีวิตวัยเยาว์ของเธอไป
ครั้งหนึ่งเธอเคยสนทนากับท้องทะเลโดยท้องทะเลกล่าวกับเธอว่าถึงแม้เธอจะทำแบบนี้ไปอีกสักล้านปีก็คงไม่สำเร็จ แต่เธอก็โต้ตอบกลับไปว่าต่อให้เธอต้องทำเช่นนี้ไปอีกร้อยล้านปี หรือจนวันที่โลกแตกสลายเธอก็จะไม่หยุดทำ เพื่อที่มิให้หนุ่มสาวอื่น ๆ ต้องมาจบชีวิตลงในทะเลอย่างที่เธอประสบ
อิทธิพล.
เรื่องราวของเธอทำให้เกิดสำนวน จิงเว่ยถมทะเล  อันหมายถึงความเพียรพยายามที่จะทำเรื่องที่ต้องการให้ประสบผลสำเร็จ
แมลงสายพันธุ์ใหม่ถูกตั้งชื่อตามชื่อของ"จิงเว่ย"โดยศาสตราจารย์ Manyuan Long จากมหาวิทยาลัยชิคาโก เนื่องจากมันกลายพันธุ์มามีโครงสร้างและรูปร่างเหมือนจิงเว่ย
แซนด์-แบงค์

แซนด์ - แบงค์  เป็นนักร้องดูโอชายแห่งยุค 90s ภายใต้สังกัดอาร์เอส โปรโมชั่น เจ้าของเพลงฮิต "อะไร...ว้า"
ประวัติ.
แซนด์-พิศุทธิ์ และ แบงก์-พิเศษ นิธิไพศาลกุล เป็นอดีตนักร้องดูโอพี่น้อง อยู่ในสังกัดอาร์เอส โปรโมชั่น เคยออกอัลบั้มเพลงชื่อ "SAND - BANK" เพียงชุดเดียว เมื่อปี พ.ศ. 2542 หลังจากนั้น ทั้งสองก็ออกจากวงการ เพื่อไปศึกษาต่อ และปัจจุบัน ต่างคนก็แยกไปทำธุรกิจส่วนตัว
ในปี พ.ศ. 2545 แบงค์ นักร้องในวง ได้มีผลงานเพลงกับทางค่ายแกรมมี่ โดยใช้ชื่อวง "Tri-Ad (ไทร แอด)" มีสมาชิกทั้งหมด 3 คนคือ อัครินทร์ ฉายแก้วสกุลชัย (หรือ อาร์ต KPN), เขมณัฐฏ์ เธียรธนานนันต์ (ซัน) และ พิเศษ นิธิไพศาลกุล (แบงค์) แต่ไม่ได้ออกอัลบั้มเต็ม โดยมีเพลงเปิดตัวคือเพลง "Girlfriend (เกิร์ลเฟรนด์)"
ทั้งนี้ แซนด์และแบงค์ เป็นพี่ชายร่วมบิดา-มารดา กับนักร้องดูโอพี่น้อง อีกคู่หนึ่งคือ "กอล์ฟ-ไมค์" (พิชญะ และพิรัชต์ นิธิไพศาลกุล)
Penaeidae

Penaeidae เป็นวงศ์ของครัสเตเชียนจำพวกกุ้ง จัดอยู่ในจำพวกกุ้งขนาดกลาง หรือภาษาอังกฤษเรียกว่า Prawn แบ่งออกได้เป็น 2 จำพวก คือพีเนียด และเคย พีเนียดมีมากมาย ตัวอย่างเช่น กุ้งแชบ๊วย
จำแนกกุ้งในวงศ์ Penaeidae ได้ 43 สกุล มี 23 สกุลที่สูญพันธุ์ไปแล้ว (สัญลักษณ์ †):
<templatestyles src="Div col/styles.css"/>
ฤทธิจักร

ฤทธิจักร มวยไทยอหังการ เป็นนวนิยายเกี่ยวกับมวยไทยที่เข้มข้นตัวเอกเป็นเด็กหนุ่มที่ฝึกฝนมวยไทยมาตั้งแต่เด็ก จนกลายเป็นนักมวยไทยที่เก่งที่สุดจนมีฉายาว่า นักมวยอหังการ ตัวละครหลักของเรื่องมีชีวิตชีวา แฝงปรัชญาชีวิต ผู้เขียนแต่งให้ ตัวพระเอกคือ ฤทธิจักร (หรือจักร)มีพัฒนาการไปตามเวลา ในวัยเด็กจักร เป็นเด็กที่สนุกสนานร่าเริง ลักษณะความคิด นิสัยต่างไปจากเด็กทั่วไป รวมทั้งความแข็งแรงของร่างกายซึ่งทำให้กลายเป็นผู้สืบทอดวิชามวยไทยจากครูเฒ่าผู้สอนวิชามวยไทยกับจักร
ด้วยความเป็นอัจฉริยะในการต่อสู้ทำให้จักรในวัยหนุ่มมีความหยิ่งผยองในฝีมือ จนลืมถึงคำว่า คุณธรรมน้ำใจ จนในที่สุดจักรก็ได้เรียนรู้บทเรียนสำคัญเมื่อสูญเสียแก้ว หญิงคนรัก และยังพ่ายแพ้แก่เรโกะเด็กสาวจากญี่ปุ่น วิธีการต่อสู้ไม่เพียงแต่ความแข็งแรงของร่างกาย ความสูงล้ำของวิชาต่อสู้ แต่ยังวัดกันที่ความแกร่งของจิตใจ จักรได้เรียนรู้บทเรียนนี้
วิชาการต่อสู้.
มวยไทยสงคราม เป็นเชิงมวยไทยที่ใช้ในสนามรบ ที่เน้นการทำร้ายจุดตายของศัตรู เป็นมวยสายแข็งแกร่งที่สุดที่ใช้ฆ่าคน มวยไทยสงครามจะเลือกผู้สิบทอดที่เป็นชายเท่านั้นและสืบทอดให้กับบุคคลเพียงคนเดียว ซึ่งฤทธิจักรเป็นผู้ได้รับการสืบทอดและด้วยพรสววรค์เขาจึงเรียนรู้ฝึกฝนจนสำเร็จมวยไทยสงครามขั้นสุดยอด หลังจากนั้นฤทธิจักรก็สามารถเอาชนะสิงห์ดำล้างตาได้สำเร็จ
ไอคิโด้สังหาร เป็นมวยอ่อนที่เป็นคู่ปรับกับมวยแข็งแบบมวยไทย แต่ตรงข้ามไอคิโด้สังหารจะสืบทอดให้เฉพาะสตรีในตระกูลทานากะเท่านั้น ซึ่งเรโกะ ทานากะคือผู้สืบทอดไอคิโด้สังหารและเดินมาเมืองไทยเพื่อประลองกับผู้สืบทอดมวยไทยสงคราม
มหานคร (รายการโทรทัศน์)

มหานคร เป็นรายการโทรทัศน์ประเภทวาไรตี้โชว์ พร้อมสาระความรู้และสร้างสรรค์สังคม ที่รวบรวมเรื่องราวมากมายหลากหลายรสชาติ หลากหลายแง่มุม พร้อมพรั่งด้วยอรรถรสแห่งวิถีชีวิต สังคม และวัฒนธรรม ของทุกมหานครในโลกไม่ว่าจะเป็นใจกลางเมืองใหญ่ เมืองมหาอำนาจ เมืองที่เจริญแล้ว เมืองที่กำลังพัฒนา ชานเมือง หรือแม้แต่ในตรอกซอกซอย พร้อมที่จะอวดสายตาให้ทุกคนได้สัมผัส ผลิตรายการโดย บริษัท เวิร์คพอยท์ เอ็นเทอร์เทนเมนท์ จำกัด (มหาชน) ร่วมกับ บริษัท มีเดีย ออฟ มีเดียส์ จำกัด (มหาชน) โดยออกอากาศครั้งแรกเมื่อวันที่ 2 มกราคม พ.ศ. 2550 จนถึงครั้งสุดท้ายเมื่อวันที่ 31 กรกฎาคม พ.ศ. 2550 ทุกวันอังคารเวลา 22.30 – 00.30 น. ทางสถานีโทรทัศน์สีกองทัพบกช่อง 7 ปัจจุบันยุติการแพร่ภาพออกอากาศแล้ว 
รูปแบบของรายการ.
รายละเอียดของรายการแบ่งออกเป็นช่วงต่าง ๆ ดังนี้
สามัคคีมหานคร.
เป็นช่วงของการพูดคุย สนทนา ในรูปแบบของการคุยเป็นทีมในเนื้อหาที่เป็นที่สนใจของประชาชน ไม่ว่าจะเป็นละครยอดฮิต นักฟุตบอลดัง นักร้องลูกทุ่ง พร้อมการแสดงสุดพิเศษจากทีมแขกรับเชิญ
เดียววาไรตี้.
เป็นช่วงที่ ด.ช. พัทธดนย์ เกลี้ยงจันทร์ (น้องเดียว) ที่มีฉายาว่า "เด็กมหัศจรรย์" จากรายการ เกมทศกัณฐ์เด็ก จะมานำเสนอสารพัดเรื่องราวสนุกสนานกับ เพ็ชรทาย วงษ์คำเหลา (หม่ำ จ๊กมก) และ ธงชัย ประสงค์สันติ
มหานครค้นหา.
ทางรายการจะทำการออกสืบค้นเรื่องราวทุกอย่างที่น่าสนใจ โดยพบกับความพิศวงและความน่าสนใจของมหานครต่าง ๆ ของไทย และสุดยอดสถิติแห่งมหานคร ทั้งนี้เรื่องที่ได้รับความสนใจมากที่สุดในรายการ จะมีถ้วยรางวัลของผู้ว่ามหานครมอบให้เป็น "มหานครมหานิยม" อีกด้วย
สัมผัสมหานครทั่วโลกผ่านดาวเทียม.
ทางรายการจะนำเสนอวิถีชีวิตของผู้คนในเมืองหลวงต่าง ๆ ทุกประเทศทั่วโลก รวมทั้งสัมผัสวิถีชีวิตของคนไทยในต่างแดน พร้อมเปิดโอกาสให้ญาติพี่น้องได้พบกันผ่านดาวเทียมยิงตรงจากอเมริกา ถึงทุกจังหวัดในประเทศไทย
เกร็ดที่สุดแห่งเรื่องราวของมหานคร.
ทางรายการจะนำเสนอเรื่องราวที่เป็นที่สุดในประเทศในด้านข้อมูลสถิติ หรือเรื่องราวแปลกประหลาด ที่เกิดขึ้นในประเทศไทยให้ได้รับชม
มหานครของปลอม.
ทางรายการจะให้มาท้าพิสูจน์ของปลอม ด้วยฝีมือ "เซียนของปลอม" ที่ได้รับเชิญมาร่วมรายการ ถ้าทำการพิสูจน์ได้ถูกต้องจะได้ของรางวัลกลับไป
มหานครสงสัย.
ทางรายการจะนำเสนอประเด็นและคลี่คลายเกี่ยวกับข้อสงสัยต่าง ๆ ที่มีอยู่ทั่วไปในโลก
ดับเบิลยูดับเบิลยูอี แบคแลช

แบคแลช เป็นรายการแบบเพย์-เพอร์-วิว ของ WWE เริ่มต้นในปี พ.ศ. 2542 ถึง พ.ศ. 2552 ซึ่งจัดหลังเรสเซิลเมเนีย 3 สัปดาห์ โดยส่วนใหญ่คู่เอกของศึกนี้จะคลายกับศึกเรสเซิลเมเนีย โดยแต่เดิมนั้นจัดเป็นรายการเฮาส์โชว์ ในชื่อ แบคแลช:อินยัวร์เฮาส์ ต่อมาเมื่อปี 2000 จึงเปลี่ยนมาเป็น รายการเพย์-เพอร์-วิว แบบปกติ 
ในปี พ.ศ. 2559 รายการนี้ได้กลับมาอีกครั้งโดยเป็นศึกใหญ่ของสแมคดาวน์
ทางข้ามสัตว์ป่า

ทางข้ามสัตว์ป่า เป็นทางเชื่อมต่อถิ่นที่อยู่ของสัตว์ป่า ช่วยให้สัตว์ป่าสามารถข้ามถนนได้อย่างปลอดภัย ทางข้ามดังกล่าวอาจเป็นสะพานข้าม อุโมงค์ลอด ท่อ หรือบันไดปลา
ทางข้ามสัตว์ป่าเป็นทางหนึ่งในการอนุรักษ์ถิ่นที่อยู่ของสัตว์ป่า โดยการเชื่อมถิ่นที่อยู่ของสัตว์ป่าที่เคยถูกตัดขาดด้วยทางหลวง นอกจากนี้ยังช่วยลดอุบัติเหตุรถกับสัตว์ชนกัน
การศึกษาหนึ่งประเมินว่าการมีทางข้ามดังกล่าวเพิ่มขึ้นในโครงการสร้างทางหลวง จะมีค่าใช้จ่ายเพิ่มขึ้นเพียง 7-8% #เปลี่ยนทาง 
สำนักขนส่งเวอร์จิเนียทำการวิจัยที่ทางข้ามสัตว์ป่าต่างๆ ในเวอร์จิเนียเป็นเวลาหนึ่งปี พบว่าหากสัตว์ป่าใช้ทางข้ามแม้เพียงเล็กน้อย (ราว 2.6 ครั้งต่อปี) มูลค่าของทรัพย์สินที่ป้องกันความเสียหายได้ก็จะเกินค่าก่อสร้างแล้ว #เปลี่ยนทาง
เลออโคออน

เลออโคออน (,) เป็นบุคคลในประมวลเรื่องปรัมปรากรีกกับโรมันและใน Epic Cycle เลออโคออนเป็นนักบวชโทรจัน แต่กลับไปละเมิดกฎอาจจะด้วยการแต่งงานและมีลูก หรืออาจจะโดยการปฏิบัติตัวในทางที่ไม่เหมาะสมโดยการไปสมสู่กับภรรยาต่อหน้ารูปเคารพในวัด บทบาทของเลออโคออนในตำนานสงครามเมืองทรอยคือไปพยายามเตือนฝ่ายทรอยไม่ให้รับม้าโทรจันจากฝ่ายกรีก ซึ่งทำความพิโรธให้แก่เทพเจ้าผู้ส่งงูทะเลสองตัวจากเกาะเทเนดอสมาเข่นฆ่า
ครอบครัว.
เลออโคออนได้รับการระบุว่าเป็นบุตรแห่งอะโคทีส อันเทนอร์ หรือโพไซดอน หรือบุตรของ Priam กับ Hecuba
เขามีลูกชายสองคน
หมายเหตุ.
<templatestyles src="Reflist/styles.css" />
พิมพ์พรรณ ชลายนคุปต์

พิมพ์พรรณ ชลายนคุปต์ (เกิด 14 กุมภาพันธ์ พ.ศ. 2521) ชื่อเล่น พิมพ์ เป็นนักแสดงและนางแบบชาวไทย เข้าสู่วงการจากการประกวด Miss Motor Show ปี 2543 โดยได้ตำแหน่งชนะเลิศ มีชื่อเสียงจากการแสดงภาพยนตร์เรื่อง "คืนบาป พรหมพิราม" ซึ่งทำให้เธอได้รับรางวัลนักแสดงนำหญิงยอดเยี่ยม รางวัลสุพรรณหงส์ ประจำปี พ.ศ. 2546
ประวัติ.
เป็นบุตรคนโต ในจำนวนพี่น้อง 2 คน จบการศึกษาระดับมัธยม โรงเรียนราชวินิต มัธยม จบปริญญาตรี คณะบริหารธุรกิจ สาขาการเงิน มหาวิทยาลัยกรุงเทพ ปริญญาโท สาขาอีคอมเมอร์ซ มหาวิทยาลัยศรีปทุม
เธอเคยแสดงภาพยนตร์เรื่อง ขุนแผน (2545) ของธนิตย์ จิตนุกูล ในปี 2552 เธอแสดงละครเรื่อง มงกุฎแสงจันทร์ รับบท จตารี และเธอยังเป็นนางแบบ เธอยังทำประโยชน์เพื่อสังคมในหลาย ๆ ด้าน เช่นเป็นอาสาสมัครกู้ภัยมูลนิธิป่อเต็กตึ๊ง นอกจากการแสดงแล้วเธอยังร้องเพลงได้ดีอีกด้วย
ร้านไม้เลื้อย

ร้านไม้เลื้อย  เป็นสิ่งก่อสร้างประดับสวน (garden feature) ที่มีลักษณะเป็นซุ้มเหนือทางเดินหรือบริเวณที่นั่งพักผ่อน ที่สร้างขึ้นเพื่อใช้เป็นร่มเงา ตัวสิ่งก่อสร้างประกอบด้วยเสาและโครงหลังคาโปร่งหรือแผงตาตาราง (lattice) เพื่อให้ไม้สามารถเลื้อยได้หรือช่วยรักษารูปทรงของไม้เลื้อยตามทรงหรือโครงสร้างที่ต้องการ ร้านไม้เลื้อยเป็นศาลาสวนประเภทหนึ่ง หรืออาจจะเป็นส่วนที่สร้างติดกับสิ่งก่อสร้างอื่น 
คำว่า "pergula" มาจากภาษาละตินที่หมายถึงชายคาที่ยื่นออกไป คำนี้นำเข้ามาใช้ในภาษาอังกฤษจากภาษาอิตาลีเป็นครั้งแรกในปี ค.ศ. 1645 โดยจอห์น เอเวลินที่สำนักสงฆ์ตรีนีตาเดย์มอนตี (Trinità dei Monti) ในกรุงโรม และใช้ในอังกฤษในปี ค.ศ. 1654 ในหมู่ของเอิร์ลแห่เพมโบรค เมื่อเอเวลินดูการไล่กระต่ายโดยสุนัขเกรฮาวนด์ใน "ร้านไม้เลื้อย" ที่สร้างเพื่อการนี้โดยเฉพาะ
ร้านไม้เลื้อยเกี่ยวข้องกับศาลา ที่อาจจะเป็นส่วนที่ต่อออกไปจากประตูสิ่งก่อสร้างออกไปยังสวน หรืออาจจะเป็นสิ่งก่อสร้างที่เป็นอิสระที่ให้ร่มเงาตามทางเดิน
ร้านไม้เลื้อยในปัจจุบันมักจะเป็นสิ่งก่อสร้างที่ถาวรกว่า "อุโมงค์ไม้เลื้อย" หรือ "อุโมงค์เขียว" ของสวนในปลายยุคกลางหรือต้นสมัยฟื้นฟูศิลปวิทยาที่ใช้การดัดยอดที่ออกใหม่ของไม้ที่ดัดง่าย เช่น หลิวหรือเฮเซิลให้เป็นซุ้มโค้งเป็นระยะ ๆ และสานกันเพื่อให้ไม้เลื้อยได้ และทำเป็นทางเดินที่ให้ร่มเงาและเป็นที่หลบจากความร้อนจากแดดในหน้าร้อน หรืออาจจะพอใช้หลบฝนได้บ้าง คฤหาสน์ลาเปตรายาของตระกูลเมดีชีใช้ร้านไม้เลื้อยที่ในที่สุดก็กลายมาเป็นศาลาสวน 
เมื่อการตกแต่งสวนในคริสต์ศตวรรษที่ 18 และ 19 หันมานิยมการจัดสวนแบบธรรมชาติ ร้านไม้เลื้อยก็หมดความนิยมลงไปเพราะถือว่าเป็นสิ่งประดิษฐ์ การก่อสร้างร้านไม้เลื้อยในปัจจุบันมักจะทำด้วยไม้มากกว่าที่จะทำด้วยอิฐซึ่งทำให้ค่าใช้จ่ายในการก่อสร้างลดน้อยลง และเป็นการช่วยทำให้ร้านไม้เลื้อยเป็นที่แพร่หลายมากยิ่งขึ้นด้วย โดยทั่วไปร้านไม้เลื้อยอาจจะสร้างจากไม้ที่ทนแดดทนฝนเช่นไม้ซีดาร์แดงหรือไม้เรดวูด บางครั้งก็จะทาสีขาวหรือปล่อยให้เป็นสีเนื้อไม้ตามธรรมชาติ
ริชาร์ดแห่งโคนิสเบิร์ก เอิร์ลแห่งเคมบริดจ์ที่ 3

ริชาร์ดแห่งโคนิสเบิร์ก เอิร์ลแห่งเคมบริดจ์ที่ 3 (ราว ค.ศ. 1375 - 5 สิงหาคม ค.ศ. 1415) ริชาร์ดแห่งโคนิสเบิร์กเป็นขุนนางชาวอังกฤษผู้มีบทบาทในการก่อการการคบคิดเซาท์แธมป์ตัน (Southampton Plot) ในระหว่างสงครามดอกกุหลาบ
ริชาร์ดเป็นบุตรคนเล็กของเอ็ดมันด์แห่งแลงลีย์ ดยุคแห่งยอร์คที่ 1 และอินแฟนตาอิสซาเบลลาแห่งคาสตีล และเป็นหลานของสมเด็จพระเจ้าเอ็ดเวิร์ดที่ 3 แห่งอังกฤษและ and ฟิลลิปปาแห่งเอโนลต์ และเป็นหลานตาของปีเตอร์แห่งคาสตีลและมาเรียเดอพาดิลลา ริชาร์ดเกิดที่ปราสาทโคนิสเบิร์กในยอร์คเชอร์และได้เป็นเอิร์ลแห่งเคมบริดจ์ต่อจากพี่ชายในปี ค.ศ. 1414
ริชาร์ดถูกประหารชีวิตเพราะเป็นผู้มีบทบาทในการก่อการการคบคิดเซาท์แธมป์ตันในการต่อต้านสมเด็จพระเจ้าเฮนรีที่ 5 แห่งอังกฤษ
อะแพชี เวฟ

อะแพชี เวฟ  หรือชื่อเดิม กูเกิล เวฟ  เป็นโครงการของกูเกิลที่ประกาศในงาน กูเกิลไอ/โอ เมื่อวันที่ 28 พฤษภาคม พ.ศ. 2552 กูเกิล เวฟ มีลักษณะเป็นเว็บแอปพลิเคชัน ที่ถูกออกแบบมาใช้งานเมสเซนเจอร์ และเครือข่ายสังคม ในวันที่ 4 สิงหาคม พ.ศ. 2553 กูเกิลได้ประกาศหยุดพัฒนากูเกิลเวฟ โดยจะยังคงเปิดใช้งานจนกระทั่งสิ้นปี
โพรโทคอล และ เอพีไอ.
กูเกิลได้ประกาศว่าเวฟจะใช้บริการในลักษณะของมาตรฐานเปิด ที่เป็นโพรโทคอลเปิด โดยจะมีให้บริการเอพีไอ สำหรับในการเขียนส่วนขยายสำหรับไคลเอนต์และเซิร์ฟเวอร์
สมจิตต์ ยอดเศรณี

รองศาสตราจารย์ สมจิตต์ ยอดเศรณี (10 กุมภาพันธ์ พ.ศ. 2475—17 กันยายน พ.ศ. 2555) อดีตอธิการบดีผู้ก่อตั้งมหาวิทยาลัยอุบลราชธานี อดีตอาจารย์ประจำภาควิชาสัตวศาสตร์ คณะเกษตรศาสตร์ มหาวิทยาลัยขอนแก่น เกิดเมื่อวันที่ 10 กุมภาพันธ์ พ.ศ. 2475 เป็นชาวสวนทุเรียน ที่ตำบลตลาดขวัญ อำเภอเมือง จังหวัดนนทบุรี
ประวัติการศึกษา.
รศ.สมจิตต์ ยอดเศรณี หรือ รศ.ดร.สมจิตต์ ยอดเศรณี จบการศึกษาระดับมัธยมศึกษา ที่โรงเรียนอำนวยศิลป์ ปี พ.ศ. 2499 ปริญญาวิทยาศาสตรบัณฑิต สาขากสิกรรมและสัตวบาล มหาวิทยาลัยเกษตรศาสตร์ ปี พ.ศ. 2502 ปริญญาวิทยาศาสตรมหาบัณฑิตสัตวบาลสาขาพันธุศาสตร์ จากมหาวิทยาลัยโอเรกอน ประเทศสหรัฐอเมริกา ปี พ.ศ. 2506 และได้รับปริญญาวิทยาศาสตรดุษฎีบัณฑิต สาขาการปรับปรุงพันธุ์สัตว์ จากมหาวิทยาลัยมานิโตบา โดยทุนของรัฐบาลประเทศแคนาดา ปี พ.ศ. 2515
ประวัติการทำงาน.
รศ.สมจิตต์ ยอดเศรณี เริ่มเข้ารับราชการในตำแหน่งนายสัตวบาลตรี ประจำสถานีบำรุงพันธุ์สัตว์ ท่าพระ จังหวัดขอนแก่น สังกัดกรมปศุสัตว์ กระทรวงเกษตรและสหกรณ์ เมื่อปี พ.ศ. 2503 ความทุรกันดาร สภาพภูมิประเทศ ภูมิอากาศและชีวิตความเป็นอยู่ของประชากรในภาคอีสาน ที่ท่านได้พบเห็นกลับเป็นแรงบันดาลใจในความมุ่งมั่นที่จะพัฒนาคุณภาพชีวิตและความเป็นอยู่ของประชาชนให้ดียิ่งขึ้นอย่างยั่งยืน ปี พ.ศ. 2507 ท่านได้ย้ายมาประจำสำนักงานสภาการศึกษาแห่งชาติ ในโครงการจัดตั้งมหาวิทยาลัยขอนแก่น นับได้ว่าท่านเป็นบุคคลหนึ่งที่มีส่วนในการก่อร่างสร้างฐานให้กับมหาวิทยาลัยที่มีชื่อเสียงแห่งนี้ 
ท่านได้เริ่มชีวิตการเป็นอาจารย์ประจำภาควิชาสัตวศาสตร์ คณะเกษตรศาสตร์ มหาวิทยาลัยขอนแก่น เรื่อยมา จนกระทั่งปี 2518 จึงได้ดำรงตำแหน่งผู้ช่วยศาสตราจารย์ ท่านมุมานะตามปณิธานผ่านการสอน การวิจัยเพื่อพัฒนา การถ่ายทอดส่งเสริมเพิ่มพูนรายได้ให้แก่เกษตรกรในพื้นที่ เป็นที่ปรึกษาชมรมสหกรณ์ผู้เลี้ยงสุกรในภาคตะวันออกเฉียงเหนือ ผลงานเป็นที่ประจักษ์จนได้ดำรงตำแหน่งรองศาสตราจารย์ เมื่อปี 2528 เป็นต้นมา
ด้านการบริหารงาน
จากประสบการณ์ความรู้ความสามารถในด้านการบริหารงาน ในปี 2529 ซึ่งเป็นช่วงเวลาที่สำคัญที่สุดอีกครั้งในชีวิตของท่าน คือการได้รับมอบหมายให้เป็นหัวหน้าโครงการจัดตั้งวิทยาลัยอุบลราชธานี ในสังกัดมหาวิทยาลัยขอนแก่น และเตรียมการยกฐานะขึ้นเป็นมหาวิทยาลัยอุบลราชธานี
จึงนับได้ว่าท่านเป็นผู้หนึ่งที่มีส่วนสำคัญ เป็นเสาหลักและขวัญกำลังใจให้แก่คณะบุคคล ในการฟันฝ่าอุปสรรคให้บรรลุถึงเป้าหมายของการจัดตั้งมหาวิทยาลัยอุบลราชธานีแห่งนี้ และเมื่อวันที่ 25 มกราคม 2534 ได้มีพระบรมราชโองการโปรดเกล้าแต่งตั้ง รองศาสตราจารย์ สมจิตต์ ยอดเศรณี ให้ดำรงตำแหน่งอธิการบดีมหาวิทยาลัยอุบลราชธานี เป็นบุคคลแรก 
คุณูปการที่ท่านรองศาสตราจารย์ สมจิตต์ ยอดเศรณี ได้ทำไว้ไม่เฉพาะนักศึกษา บุคลากรภายในมหาวิทยาลัยนี้เท่านั้น แต่ยังรวมไปถึงการพัฒนาสังคมเศรษฐกิจสุขภาพความเป็นอยู่ของประชากรในภูมิภาคแห่งนี้อย่างยั่งยืนอีกด้วย ซึ่งก็คือเป้าหมายของการจัดตั้งมหาวิทยาลัยอุบลราชธานี แห่งนี้นี่เอง
ไอบาเนซ

ไอบาเนซ  เป็นบริษัทผู้ผลิตเครื่องดนตรีสัญชาติญี่ปุ่น โดยเฉพาะกีตาร์ ก่อตั้งโดย โฮชิโนะ กักกิ เมื่อ ค.ศ. 1957 มีฐานการผลิตอยู่ที่เมืองนะโงะยะ จังหวัดไอจิ
ในช่วงแรก ไอบาเนซจะผลิตกีต้าร์ออกมาในรูปทรงที่ลอกเลียนแบบกีต้าร์ที่ได้รับความนิยมสูงๆ แต่ภายหลังได้มีการพัฒนาการออกแบบที่มีเอกลักษณ์ของตัวเองมากขึ้น โดยมีการผลิตกีต้าร์ Signature model ของนักกีต้าร์ที่มีชื่อเสียง เช่น จอร์จ เบนสัน, แพท เมทินี, โจ แซทริอานี, สตีฟ ไว, พอล กิลเบิร์ต
กีต้าร์ในตระกูลไอบาเนซ มีราคาที่ค่อนข้างกว้าง ตั้งแต่ถูกมากไปจนถึงแพงสุดๆ โดยใช้ชื่อ Ibanez เหมือนกันหมด ไม่มีการแบ่งแบรนด์ย่อยเหมือนบริษัทอื่น
ยามาฮ่า

ยามาฮ่า คอร์ปอร์เรชัน (; โรมาจิ: "Yamaha Kabushiki Kaisha") หรือ ยามาฮ่า (YAMAHA) เป็นบริษัทจากญี่ปุ่น สำนักงานใหญ่ตั้งอยู่ที่จังหวัดชิซูโอกะ ผลิตสินค้าหลายอย่าง ได้แก่เครื่องดนตรี เช่น กีต้าร์ เบส คีย์บอร์ด เครื่องเสียง เครื่องจักร เช่น มอเตอร์ไซค์ และเครื่องยนต์เรือ รวมถึง หุ่นยนต์อุตสาหกรรม
ยามาฮ่าก่อตั้งใน ค.ศ. 1887 โดยเริ่มจากการผลิตเปียโน และรี้ดออร์แกน ต่อมาช่วงหลังสงครามโลกครั้งที่สองจึงได้ก่อตั้งบริษัทย่อยชื่อ ยามาฮ่า มอเตอร์ เพื่อผลิตและจำหน่ายรถจักรยานยนต์ ปัจจุบันเครื่องหมายการค้าของบริษัทยังบ่งบอกถึงจุดกำเนิด ว่ามาจากการเป็นผู้ผลิตเครื่องดนตรี คือเป็นรูปส้อมเสียง 3 ชิ้น ไขว้กันอยู่ 
ยามาฮ่ามีความสัมพันธ์ใกล้ชิดกับโตโยต้า โดยการถือหุ้นบางส่วนไขว้กันของโตโยต้า มอเตอร์, ยามาฮ่าคอร์ปอร์เรชั่น และยามาฮ่า มอเตอร์ และมีความร่วมมือในส่วนการออกแบบวิจัยและพัฒนา และกิจกรรมการตลาด
น็อกเอาต์ฉบับมวยโลก

น็อกเอาต์ฉบับมวยโลก หรือชื่อที่นิยมเรียกสั้น ๆ ว่า "มวยโลก" เป็นนิตยสารประเภทรายสัปดาห์ เนื้อหาเกี่ยวกับมวยสากล ในเครือสยามสปอร์ตซินดิเคท วางจำหน่ายเป็นประจำทุกวันพุธ ปัจจุบันจำหน่ายราคาฉบับละ 18 บาท
นิตยสารมวยโลก วางจำหน่ายฉบับแรกเมื่อปี พ.ศ. 2534 โดยนำภาพของไมเคิล สปิ๊งค์มาขึ้นบนหน้าปก ส่วนบรรณาธิการคนแรกคือ หม่อมราชวงศ์นริศ กฤดากร (นามปากกา: อาว์สังข์ ปัจจุบันเสียชีวิตแล้ว) ปัจจุบันมี สุพจน์ ชีรานนท์ (นามปากกา: ชายพจน์) เป็นบรรณาธิการ ร่วมด้วยคอลัมนิสต์ ได้แก่ ช้าง พีอาร์ (สัณหชัย ผลชีวิน), เสือเหลือง, สร้อย มั่งมี, บ็อกซิ่ง บอย เป็นต้น
สถานีรถไฟท่านาแล้ง

สถานีรถไฟท่านาแล้ง  เป็นสถานีรถไฟของทางรถไฟสายหนองคาย–เวียงจันทน์ ตั้งอยู่บ้านดงโพสี หาดทรายฟอง นครหลวงเวียงจันทน์ ประเทศลาว ถือเป็นสถานีรถไฟแห่งแรกในประเทศลาว
สถานีรถไฟท่านาแล้งมีจำนวนย่านทางรถไฟ 3 ทาง เป็นทางหลัก 1 ทาง ทางหลีก 2 ทาง ทางติดชานชาลา 2 ทาง ซึ่งสถานีรถไฟท่านาแล้ง อยู่ห่างจากสถานีรถไฟกรุงเทพเป็นระยะทาง 627.25 กิโลเมตร และตั้งอยู่ห่างจากจุดกึ่งกลางของสะพานมิตรภาพ ไทย-ลาว แห่งที่ 1 เป็นระยะทาง 3.50 กิโลเมตร สร้างขึ้นตามแผนพัฒนาเศรษฐกิจระหว่างประเทศของไทย-ลาว เพื่อใช้ในการขนส่งสินค้า และผู้โดยสารที่จะเดินทางเข้าออก
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปทรงเป็นประธานในพิธีเปิดการเดินรถไฟระหว่างไทย-ลาว เป็นครั้งแรกเมื่อวันที่ 5 มีนาคม พ.ศ. 2552 
ปัจจุบันสามารถเดินรถถึงสถานีรถไฟเวียงจันทน์ (คำสะหวาด) ซึ่งเป็นสถานีสิ้นสุดของโครงการรถไฟไทย - ลาว ในวันที่ 19 กรกฎาคม 2567
คฤหาสน์ฮาวเวิร์ด

คฤหาสน์ฮาวเวิร์ด หรือ ปราสาทฮาวเวิร์ด  เป็นคฤหาสน์ที่ตั้งอยู่ในเทศมณฑลนอร์ทยอร์กเชอร์ในอังกฤษราว 24 กิโลเมตรเหนือเมืองยอร์ก “ปราสาทฮาวเวิร์ด” เป็นคฤหาสน์ส่วนบุคคลที่ใหญ่ที่สุดแห่งหนึ่งในอังกฤษที่ส่วนใหญ่สร้างระหว่างปี ค.ศ. 1699 ถึงปี ค.ศ. 1712 สำหรับชาลส์ ฮาวเวิร์ด เอิร์ลที่ 3 แห่งคาร์ไลล์ (Charles Howard, 3rd Earl of Carlisle) คฤหาสน์ออกแบบโดยเซอร์จอห์น แวนบรูห์ อันที่จริงแล้ว "ปราสาทฮาวเวิร์ด" ไม่ใช่ "ปราสาท" ที่แท้จริงตามความหมายของคำว่าปราสาทตามตัวหนังสือแต่เป็นสิ่งก่อสร้างที่เรียกว่า "คฤหาสน์ชนบท" ที่สร้างขึ้นหลังสมัยการก่อสร้างปราสาทราวคริสต์ศตวรรษที่ 16 และไม่มีจุดประสงค์ที่จะใช้ในทางการทหารแต่อย่างใด
ปราสาทฮาวเวิร์ดเป็นที่พำนักอาศัยส่วนหนึ่งของตระกูลฮาวเวิร์ดมาเป็นเวลากว่า 300 ปี และมาเป็นที่รู้จักกันโดยทั่วไปเมื่อใช้เป็น “คฤหาสน์ชนบทไบรด์สเฮด” ในการสร้างละครโทรทัศน์ที่สร้างจากบทละครที่เขียนอีฟลิน วอ (Evelyn Waugh) โดยเรื่อง "Brideshead Revisited" และในภาพยนตร์ชื่อเดียวกันที่สร้างสองปีต่อมา ในปัจจุบันปราสาทฮาวเวิร์ดเป็นส่วนหนึ่งของกลุ่มคฤหาสน์คุณค่าแห่งอังกฤษ
ช็อง ยัก-ย็อง

ช็อง ยัก-ย็อง (ค.ศ. 1762–1836) เป็นนักปฐพีวิทยา ปราชญ์ และกวีชาวเกาหลี เขาเป็นหนึ่งในนักคิดที่ยิ่งใหญ่ที่สุดในช่วงปลายยุคโชซ็อน เขียนหนังสือที่มีอิทธิพลอย่างสูงเกี่ยวกับปรัชญา วิทยาศาสตร์ และทฤษฎีของรัฐบาล มีตำแหน่งที่สำคัญ และได้รับการยกย่องว่าเป็นกวี เขาเป็นคนสนิทของ พระเจ้าช็องโจ (ปกครอง 1776-1800)
ช็องเกิดเมื่อวันที่ 5 สิงหาคม ค.ศ. 1762 ในเมือง กวางจู จังหวัดคยองกี และเสียชีวิตในวันที่ 7 เมษายน พ.ศ. 2379 ที่นั่นด้วย เขาถูกเนรเทศอยู่ในเทศมณฑลคังจิน จังหวัดช็อลลาใต้ 18 ปี ตั้งแต่ปี ค.ศ. 1801 ถึง ค.ศ. 1818 เนื่องจากเป็นสมาชิกของกลุ่ม ฝ่ายใต้ (นัมอิน) และเพราะความเชื่อคาทอลิกของพี่ชายของเขาด้วย ชาวคาทอลิกในเกาหลีบางครั้งอ้างว่าจองได้รับบัพติศมาด้วยชื่อยอห์น บัพติศมา แต่ไม่มีเอกสารหลักฐานยืนยันเรื่องนี้ เขามาจาก ตระกูลช็องแห่งนาจู
เจ้าชายแห่งออเรนจ์

เจ้าชายแห่งออเรนจ์  หากผู้ดำรงอิสริยยศนี้เป็นสตรีหรือเป็นพระชายาในเจ้าชายแห่งออเรนจ์จะใช้อิสริยยศ เจ้าหญิงแห่งออเรนจ์  เป็นพระอิสริยยศเจ้าผู้ครองราชรัฐออเรนจ์ (Principality of Orange) ซึ่งปัจจุบันอยู่แถบทางตอนใต้ของประเทศฝรั่งเศส ซึ่งปกครองโดยราชวงศ์ออเรนจ์-นาซอ ปัจจุบันตำแหน่งนี้เป็นพระอิสริยยศขององค์รัชทายาทแห่งเนเธอร์แลนด์ตั้งแต่ พ.ศ. 2526 โดยสืบทอดตำแหน่งตามสิทธิของบุตรหัวปี (พระองค์ปัจจุบันคือเจ้าหญิงคาทารีนา-อะมาเลีย เจ้าหญิงแห่งออเรนจ์) ทั้งนี้ยังมีผู้อ้างสิทธิ์เหนืออิสริยยศจากราชวงศ์โฮเฮนซอลเลิร์น (เจ้าชายจอร์จ ฟรีดิชแห่งปรัสเซีย) และจากตระกูลเมญีในฝรั่งเศส (มาร์กีส์แห่งเมญี-เนส์เลอ)
วันประชาธิปไตยสากล

วันประชาธิปไตยสากล  เป็นแนวคิดของสมัชชาใหญ่แห่งสหประชาชาติ ใน ค.ศ. 2007 ซึ่งได้ตัดสินใจเลือกเอาวันที่ 15 กันยายน ของทุกปีให้เป็นวันประชาธิปไตยสากล และเชิญให้รัฐสมาชิกและองค์กรต่าง ๆ มาทำพิธีรำลึก ในความพยายามที่จะสร้างความตื่นตัวให้กับประชาชนในการปกครองระบอบประชาธิปไตย
อารัมภกถาของมติดังกล่าว มีใจความว่า
"ขณะที่ประชาธิปไตยมีมาตรฐานอย่างเดียวกัน แต่ไม่มีรูปแบบหนึ่งเดียว และซึ่งประชาธิปไตยนั้นจะต้องไม่เป็นเพียงของรัฐใดรัฐหนึ่ง หรือพื้นที่ใดพื้นที่หนึ่งเท่านั้น..."<br>"ประชาธิปไตยเป็นการปกครองที่สูงส่ง อันตั้งอยู่บนพื้นฐานของการแสดงความคิดเห็นอย่างเสรีของประชาชน เพื่อที่จะตัดสินระบบทางการเมือง เศรษฐกิจ สังคมและวัฒนธรรม และสามารถมีส่วนร่วมกับระบบการปกครองได้ในทุกขั้นตอนของชีวิต" 
เบื้องหลัง.
ในเดือนกันยายน ค.ศ. 1997 สหภาพระหว่างรัฐสภา (IPU) ได้ประกาศปฏิญญาสากลว่าด้วยประชาธิปไตย ซึ่งได้ให้การรับรองหลักการของประชาธิปไตย ทั้งทางทฤษฎีและทางปฏิบัติ และให้ความสนใจของนานาประเทศในระบอบประชาธิปไตย
ที่ประชุมนานาชาติเกี่ยวกับประชาธิปไตยใหม่และได้รับการฟื้นฟู (ICNRD) เริ่มต้นขึ้นใน ค.ศ. 1988 โดยในตอนเริ่มแรกนั้น ได้ใช้เป็นที่ประชุมระหว่างรัฐบาล ที่ประชุมดังกล่าวได้พัฒนาโครงสร้างสามฝ่าย อันประกอบด้วย รัฐบาล รัฐสภาและองค์การภาคประชาชน การประชุมครั้งที่หก ซึ่งจัดขึ้นในกาตาร์ ใน ค.ศ. 2006 ได้เน้นย้ำถึงความสำคัญและหลักการดังกล่าว และยังได้มีการออกแผนปฏิบัติงานเพื่อแสดงให้เห็นถึงรูปแบบการปกครองและคุณค่าของระบอบประชาธิปไตยอย่างลึกซึ้ง
ผลสืบเนื่องมาจากการประชุมดังกล่าว บอร์ดให้การแนะนำถูกจัดตั้งขึ้นโดยผู้นำของกระบวนการดังกล่าว คือ กาตาร์ ซึ่งตัดสินใจเพื่อที่จะส่งเสริมวันประชาธิปไตยสากล โดยกาตาร์ได้เป็นผู้นำในการร่างเนื้อความในมติของสมัชชาใหญ่แห่งสหประชาชาติ และปรึกษาร่วมกันกับรัฐสมาชิกของสหประชาชาติ 
IPU ได้เสนอให้เลือกวันที่ 15 กันยายนถูกเลือกให้เป็นวันประชาธิปไตยสากล และประชาคมระหว่างประเทศควรจะมีการจัดงานเฉลิมฉลองประจำปีเนื่องในวันประชาธิปไตยสากลดังกล่าว โดยมติดังลก่าวได้รับการสนับสนุนจากองค์กรต่าง ๆ ของสหประชาชาติในความพยายามที่จะให้รัฐบาลส่งเสริมและทำให้ประชาธิปไตยมีความมั่นคงยิ่งขึ้น ซึ่งมติดังกล่าวได้รับการรับรองอย่างเป็นเอกฉันท์เมื่อวันที่ 8 พฤศจิกายน ค.ศ. 2007
การปฏิวัติประชาธิปไตย

ความจริงแล้ว อนุสาวรีย์ตามภาพ คืออนุสาวรีย์รัฐธรรมนูญ และใช้เป็นสัญลักษณ์ของวันรัฐธรรมนูญ 10 ธันวาคม ของทุกปี ไม่ใช่และไม่สามารถเป็นอนุสาวรีย์ประชาธิปไตยได้โดยประการทั้งปวง 
การปฏิวัติประชาธิปไตย  เป็นคำในรัฐศาสตร์หมายถึงการปฏิวัติที่นำไปสู่ประชาธิปไตยขึ้นแทนที่รัฐบาลเดิมซึ่งไม่เป็นประชาธิปไตยหรือการปฏิวัติที่ผลลัพธ์มีความเป็นประชาธิปไตย
Tocqueville ระบุว่าประชาธิปไตยและระบอบการปกครองอื่นในเงื่อนไขทางสังคมหนึ่ง ๆ เป็นสิ่งซึ่งยึดเอาซึ่งความโน้มเอียงทางคุณธรรม, ปรัชญา, สังคม และการเมืองของประชาชนไว้ และเป็นวิถีการปฏิบัติตัวของผู้คน ฉะนั้นจึงกล่าวได้ว่าการปฏิวัตินี้คือการปรับเปลี่ยนพฤติกรรมของประชาชนไปพร้อมกัน ที่ซึ่งในการปฏิวัติประชาธิปไตย พฤติกรรมที่เกิดขึ้นคือความเท่าเทียมและเสรีภาพของประชาชน แนวคิดของ Tocqueville ต่อการปฏิวัติประชาธิปไตยเชื่อว่าคือการพัฒนาอย่างต่อเนื่องของความเท่าเทียม ซึ่งหมายถึงเมื่อเวลาผ่านไป ผู้คนจะมีความเท่ากันมากขึ้น
เดอะซีเคร็ตโคด (อัลบัมเพลง)

เดอะซีเคร็ตโคด  เป็นอัลบัมที่ 4 ของ ทงบังชินกี ที่ได้รับความนิยมอย่างสูงในญี่ปุ่นออกวางจำหน่ายในวันที่ 25 มีนาคม 2552 กับการวางจำหน่ายผลงานอัลบั้มชุดที่ 4 The Secret Code ที่ประเทศญี่ปุ่น เป็นเวลา 3 สัปดาห์พวกเขาสามารถจำหน่ายผลงานได้ทะลุเกิน 2 แสนชุดเรียบร้อย Oricon Style เปิดเผยว่ายอดจำหน่ายอัลบั้มชุดที่ 4 ของทงบังชินกี จนถึงวันที่ 13 เมษายนที่ผ่านมา สามารถขายได้แล้วกว่า 190,432 ชุด ในขณะที่สัปดาห์ที่ 3 ประจำเดือนนี้ขายไปได้อีก 15,003 ชุด รวมแล้วก็จะได้ทั้งสิ้น 205,435 ชุด ย้อนกลับไปในวันที่วางจำหน่ายวันแรกเพียงวันเดียวสามารถจำหน่ายไปได้กว่า 82,000 ชุด นับได้ว่าร้อนแรงเป็นอย่างมาก อีกทั้งยอดจำหน่ายในวันนั้นยังเป็นสถิติใหม่ของทงบังชินกีที่มียอดขายมากที่สุด ท่ามกลางสตูดิโออัลบั้มที่เคยวางจำหน่ายทั้งหมดของพวกเขา
ไม่แต่เพียงเท่านั้นผลงานอัลบั้มใหม่ของทงบังชินกี ยังได้รับเลือกจากสมาพันธ์แผ่นเสียงประเทศญี่ปุ่นให้ได้รับตำแหน่ง GOLD อัลบั้มประจำเดือนมีนาคม โดยสำหรับตำแหน่ง GOLD นั้น จะมีไว้สำหรับงานเพลงที่มียอดจำหน่ายเกิน 100,000 ชุดขึ้นไป อย่างไรก็ตามสำหรับผลงานอัลบั้มชุดที่ 4 ที่เพียงเวลา 3 สัปดาห์ ก็สามารถจำหน่ายได้ 200,000 แผ่น นอกจากนี้ผลงานของพวกเขายังขายได้เกิน 250,000 แผ่นขึ้นไป ส่งผลให้ทงบังชินกี ได้รับตำแหน่ง PLATINUM ไปในทันทีอีกด้วยเช่นกัน
ตระกูลรักหักเหลี่ยมแค้น

ตระกูลรักหักเหลี่ยมแค้น (ฮันกึล:에덴의 동쪽) เป็นละครซีรีส์เกาหลีแนวดรามาจากสถานีโทรทัศน์ MBC โดยเนื้อเรื่องเล่าถึงชายผู้หนึ่งที่พ่อของเขาถูกผู้นำของอีกตระกูลยิงตายเขาจึงแฝงกายเข้ามาในบ้านนี้เพื่อทำลายบ้านนี้โดยเฉพาะแต่เขาไม่รู้ว่าพี่ชายคนโตของบ้านนี้คือน้องชายของเขานั่นเอง
มารัต ซาฟิน

มารัต มูบิโนวิช ซาฟิน (#เปลี่ยนทาง , ; ; เกิด 27 มกราคม ค.ศ. 1980) เป็นอดีตนักเทนนิสมืออาชีพและอดีตนักการเมืองชาวรัสเซีย เขาติดมือหนึ่งของโลกประเภทชายเดี่ยวจากสมาคมเทนนิสอาชีพเป็นเวลา 9 สัปดาห์
ชีวิตช่วงต้น.
ซาฟินเกิดที่มอสโกจากพ่อแม่ชาวตาตาร์นามว่า มูบิน ("มีไฮล์") ซาฟินกับราอูซา อิสลาโนวา บรรพบุรุษของเขามาจากหมู่บ้านโบลโชเยรือบุชคิโนของมิชาร์ที่ตั้งอยู่ในแคว้นนิจนีนอฟโกรอด เขาพูดภาษารัสเซีย อังกฤษ และสเปนพ่อแม่เป็นอดีตนักเทนนิสและโค้ช ดินารา น้องสาวของเขา เคยเป็นนักเทนนิสมือวางอันดับ 1 และผู้ได้เหรียญเงินในกีฬาโอลิมปิก 2008 ที่ปักกิ่ง
ตอนอายุ 14 ปี ซาฟินย้ายไปที่บาเลนเซีย ประเทศสเปน เพื่อเข้าถึงโปรแกรมการฝึกเทนนิสขั้นสูงที่ไม่มีในประเทศรัสเซีย
ชีวิตส่วนตัว.
ในการให้สัมภาษณ์กับ"ยูเอสเอทูเดย์"เมื่อ ค.ศ. 2008 ซาฟินระบุตนเองเป็นมุสลิม โดยกล่าวว่า "ผมเป็นชาวรีสเซีย แต่ผมเป็นมุสลิม 100% ชาวมุสลิมทุกคนล้วนมีอารมณ์รุ่มร้อน ดื้อรั้น เราเลือดร้อน" อย่างไรก็ตาม จากการให้สัมภาษณ์เมื่อสิบปีต่อมาต่อ Alexander Golovin จาก Sports.Ru เขาระบุว่า แม้ว่าเขาจะเชื่อว่ามีบางสิ่งบางอย่างสร้างโลก แต่เขาไม่เชื่อว่ามีพระแบบบุคคล (personal God) จริง ๆ
หมายเหตุ.
<templatestyles src="Reflist/styles.css" />
ฅนเหล็ก 4 มหาสงครามจักรกลล้างโลก

"ฅนเหล็ก 4 มหาสงครามจักรกลล้างโลก"  เป็นภาพยนตร์อเมริกันในปี 2009 แนวนิยายวิทยาศาสตร์ เขียนบทโดยจอห์น บรังคาโตและไมเคิล เฟอร์ริส และกำกับโดย แม็กจี ภาพยนตร์เรื่องนี้เป็นภาค 4 ในภาพยนตร์ชุด "เทอร์มิเนเตอร์" นำแสดงโดยคริสเตียน เบล แสดงเป็นจอห์น คอนเนอร์ ผู้นำต่อต้านหุ่นยนต์ และแซม เวิร์ททิงตัน ไซบอร์กที่ชื่อ มาร์คัส ไรต์ ภาพยนตร์ยังแนะนำตัวละครในวัยหนุ่มในเรื่องอย่าง ไคล์ รีส แสดงโดย แอนตัน เยลชิน ตัวเอกในภาพยนตร์ภาคแรก "เดอะ เทอร์มิเนเตอร์" ในปี 1984 เช่นเดียวกับการเล่าเรื่องต้นกำเนิดของหุ่นรุ่น ที-800
"ฅนเหล็ก 4" เป็นเรื่องราวในปี 2018 เป็นทั้งภาพยนตร์ภาคต่อและภาพยนตร์ปฐมบทในขณะเดียวกัน โดยพูดถึงสงครามของมนุษย์กับสกายเน็ต ภาพยนตร์ออกฉายเมื่อวันที่ 21 พฤษภาคม ค.ศ. 2009 ในสหรัฐอเมริกา และมีกำหนดออกฉายในสหราชอาณาจักรวันที่ 3 มิถุนายน ค.ศ. 2009 และฉายในออสเตรเลีย 4 มิถุนายน ค.ศ. 2009
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>